title: Paavalin kirje laodikealaisille

text: Itävaltalainen mystikko Jakob Lorber (1800-1864) väitti saaneensa ilmestyksessä apostoli Paavalin laodikealaiskirjeen tekstin, jonka hän myös julkaisi. Tällä kirjeellä ei ole mitään tekemistä Vulgatan Laodikealaiskirjeen kanssa.


title: Anna Gottlieb

text: Maria Anna Josepha Francisca Gottlieb (29. huhtikuuta 1774 Wien – 1. helmikuuta 1856 Wien) oli itävaltalainen sopraano. Hän loi Paminan roolin Mozartin "Taikahuilussa" ollessaan 17-vuotias. Jo vuonna 1786, kahdentoista vuoden iässä, hän oli luonut Barbarinan roolin "Figaron häissä".


title: Anna Gottlieb

text: Myös Gottliebin vanhemmat, Johann Christoph Gottlieb (1737–1798) ja Anna Maria Theiner (1745–1797), olivat näyttelijöitä ja laulajia.


title: Adolf Turakainen

text: Adolf Kustaa Turakainen (25. maaliskuuta 1932 Leppävirta – 26. lokakuuta 1996 Vantaa) oli suomalainen toimittaja, urheiluselostaja ja yleisurheilija.


title: Adolf Turakainen

text: Turakainen opiskeli Työväen Akatemiassa ja aloitti toimittajanuransa 1950-luvun alussa työskenneltyään sitä ennen isänsä ammatissa, työkaluviilarina. Hän toimi vuosina 1952–1957 uutistoimittajana ja toimitussihteerinä kuopiolaislehti Savon Kansassa, mistä hän siirtyi Suomen Sosialidemokraatin palvelukseen.


title: Adolf Turakainen

text: Vuodesta 1959 alkaen Turakainen työskenteli Yleisradiossa, aluksi urheiluselostajana. Turakainen selosti muun muassa kesäolympialaisia 1960 yhdessä Paavo Noposen ja Pekka Tiilikaisen kanssa. 1965 hän alkoi toimittaa Metsäradiota ja 1970 hän aloitti Radio Suomen silloisen päivittäisohjelmien toimituksen, sittemmin ajankohtaistoimituksen, päällikkönä. Hänen toimituspäällikköaikanaan kehittämiinsä ohjelmiin lukeutuu muun muassa ajankohtaismakasiini "Tänään iltapäivällä". Turakainen jäi eläkkeelle vuonna 1993.


title: Adolf Turakainen

text: Turakainen oli perustamassa Radio- ja televisiotoimittajien liittoa (RTTL) ja toimi myös sen puheenjohtajana. Hän vaikutti myös Autoliitossa, Kalamiesten keskusliitossa, Suomen Ladussa, Suomen radio- ja televisioselostajissa ja Sydäntautiliitossa.


title: Adolf Turakainen

text: Turakainen kilpaili nuoruudessaan pikajuoksussa. Hän voitti useita Työväen Urheiluliiton mestaruuksia ja teki 25 vuotta voimassa olleen TUL:n poikien 100 metrin juoksun ennätyksen. Hän osallistui Helsingin 1952 kesäolympialaisiin 200 metrin juoksussa ja 4 × 100 metrin viestijuoksussa. Saman vuoden Kalevan kisoissa hän saavutti SM-hopeaa 100 metrillä ja SM-pronssia 200 metrillä. Turakaisen edustama seura oli Varkauden Tarmo.


title: Yksin pimeässä

text: Yksin pimeässä () on Terence Youngin ohjaama yhdysvaltalainen trillerielokuva vuodelta 1967. Siinä sokea nainen joutuu kotiinsa tunkeutuvien kolmen rikollisen armoille. Elokuva perustuu Frederick Knottin näytelmään "Wait Until Dark".


title: Yksin pimeässä

text: Pääosan sokeutuneena Susyna esittänyt Audrey Hepburn sai roolistaan sekä Oscar- että Golden Globe -ehdokkuuden ja hänen aviomiestään Samia esittänyt Efrem Zimbalist Jr. puolestaan sivuosan Golden Globe -ehdokkuuden.


title: Elizabeth Coffey

text: Elizabeth Coffey on yhdysvaltalainen näyttelijä. Hän on näytellyt elokuvaohjaaja John Watersin elokuvissa "Pink Flamingos" (1972) ja "Female Trouble" (1974).


title: Elizabeth Coffey

text: Coffey on transsukupuolinen. Elokuvassa "Pink Flamingos" hän esiintyy kohtauksessa, jossa drag queen Divinen poika Raymond Marble tirkistelee häntä, samalla masturboiden. Kun Coffey vilauttaa siittimensä esiin, sen seurauksena Marble lähtee kiljuen pakoon.


title: Nanaimo

text: Nanaimo on kaupunki Vancouverinsaarella, Georgiansalmen rannalla Brittiläisen Kolumbian eteläosassa, Kanadassa. Kaupungin väkiluku on noin 78 692 (2006). Kaupungin muodostamalla metropolialueella asuu kaikkiaan 92 361 asukasta. Georgiansalmen vastakkaisella puolella, noin 55 kilometriä Nanaimosta itään sijaitsee Vancouver ja noin 110 kilometriä kaakkoon provinssin pääkaupunki Victoria.


title: Nanaimo

text: Ennen eurooppalaisten saapumista alueella asui salish-intiaaneihin kuuluvia snuneymuxw-heimoja.


title: Nanaimo

text: Ensimmäisenä eurooppalaisena alueella purjehti vuoden 1592 tienoilla espanjalainen tutkimusmatkailija Juan de Fuca. Brittiläisistä ensimmäisenä Vancouverinsaarelle rantautui tutkimusmatkailija James Cook vuonna 1778. Espanjalaiset jatkoivat alueen tutkimista ja nimesivät useita lahtia ja salmia alueella. Britit kuitenkin perustivat ensimmäisenä "Fort Victoria" -tukikohdan (nykyinen Victoria) saarelle vuonna 1843.


title: Nanaimo

text: Vancouverinsaaren pohjoisosasta löydettiin 1835 kivihiiltä. Vuonna 1846 solmitussa Oregonin sopimuksessa Vancouverinsaari määriteltiin Britannian omaisuudeksi ja myöhemmin se liittyi Kanadan liittovaltioon. Kolme vuotta myöhemmin solmitussa sopimuksessa saari luovutettiin Hudson's Bay Companyn hallintaan kuningatar Viktorian määräyksestä. Sopimusehdoissa määriteltiin HBC:n voittomarginaaliksi 10 prosenttia saaren kaivostoiminnan tuotosta ja loput 90 prosenttia määriteltiin investoitavaksi alueen asuttamiseen ja tiestön sekä palveluiden kehittämiseen. Hudson's Bay Company rakensi nykyisen Nanaimon alueelle vuonna 1853 bastionilinnoituksen kauppa-aseman ja hiilikaivoksen turvaksi. Tämä linnoitus on vanhin edelleen vapaasti seisova Hudson's Bay Companyn rakennus Pohjois-Amerikassa ja tiettävästi Brittiläisen Kolumbian toiseksi vanhin rakennus. Kivihiilestä muodostui alueen tärkein kauppatavara ja työllistäjä 1800–1900-luvuilla. Alue tunnettiin aluksi nimellä ”Colvilletown”, mutta vuonna 1860 nimeksi valittiin Nanaimo.


title: Nanaimo

text: Nanaimo sai kaupunkioikeudet vuonna 1874.


title: Nanaimo

text: 1940-luvun loppupuolelta 1950-luvun alkupuolelle metsäteollisuudesta muodostui merkittävä työllistäjä alueella. Vuonna 1950 "Harmac Pulp Mill" -sellutehdas aloitti toimintansa ja on edelleen merkittävä työllistäjä alueella.


title: Newnham College

text: Newnham College on yksi Cambridgen yliopiston 31 collegesta. Newnham College on tarkoitettu ainoastaan naisopiskelijoille ja lisäksi kaikki sen opettajat ovat naisia. Collegen perusti Henry Sidgwick vuonna 1871 asuinpaikaksi naisille, jotka halusivat käydä Cambridgen yliopiston luennoilla. Newnham College oli perustamisaikanaan toinen naisten college Cambridgessa; ensimmäinen oli Girton College. Newnham College aloitti Regent Streetillä 1871 ja nykyisellä paikallaan vuonna 1875 (nimellä "Newnham Hall"). College on saanut nimensä Cambridgen laitamilla sijaitsevasta Newnhamin kylästä.


title: Newnham College

text: Naisten collegeille Newnhamille ja Girtonille myönnettiin Cambridgen yliopiston täysimääräisen collegen status vuonna 1948. Newnham College on vanhin nykyisistä Cambridgen yliopiston naiscollegeista (kaksi muuta ovat Murray Edwards College ja Lucy Cavendish College). Girton College oli ensimmäinen naiscollege (perustamisvuosi 1869), mutta se alkoi hyväksyä miesopettajia vuodesta 1977 ja miesopiskelijoita vuodesta 1979 alkaen.


title: Villi sydän

text: Villi sydän ("Wild at Heart") on David Lynchin ohjaama rikostarina kahdesta rakastavaisesta, jotka Yhdysvaltain syvään etelään suuntautuvalla pakomatkallaan joutuvat erikoisiin ja pelottaviin tilanteisiin. Lynchin elokuva voitti pääpalkinnon Cannesin elokuvajuhlilla vuonna 1990. Päähenkilöitä esittävät Nicolas Cage ja Laura Dern.


title: Villi sydän

text: "Video-oppaassa" vuodelta 1994 Bello Romano luonnehtii "Villiä sydäntä" sadunomaisen värikkääksi sekoitukseksi seksiä, liikettä, unenomaisuutta, perversioita ja musiikkivideoita. Hän antaa sille neljä tähteä viidestä, mikä vastaa sanallista arviota ”erinomainen”. "VideoHound’s Golden Movie Retriever" antaa elokuvalle kolme ja puoli tähteä neljästä.


title: Calculon

text: Calculon on television "Futurama"-animaatiosarjassa esiintyvä robottihahmo. Calculonin ääninäyttelijänä toimii Maurice LaMarche.


title: Calculon

text: Calculon on näyttelijärobotti. Hän näyttelee itseään saippusarjassa "All My Circuits". Sarjassa "Ei televisioon" () selviää, että Calculon on vain yhden kohtauksen näyttelijä. Calculon on alkuperältään 2000-luvun teollisuusrobotti.


title: Calculon

text: Bender on Calculonin virallinen vaanija ja lämminvesivaraaja.


title: Joan Rodgers

text: Joan Rodgers (s. 4. marraskuuta 1956 Whitehaven, Cumbria) on englantilainen sopraano. Hän valmistui Liverpoolin yliopistosta oppiarvolla venäjän kielestä. Tämän jälkeen hän ryhtyi opiskelemaan laulamista Royal Northern College of Musicissa Manchesterissä. Hän debytoi Aix-en-Provencen festivaalilla vuonna 1982 Judith Blegenin korvaajana tulkiten Paminan roolin "Taikahuilussa". Pian hän pääsi Covent Gardeniin ja muihin eurooppalaisiin oopperataloihin.


title: Joan Rodgers

text: Metropolitan-oopperan-debyyttinsä Rodgers teki vuonna 1995 jälleen Paminan roolissa. Hänen ohjelmistoonsa on kuulunut oopperan lisäksi myös konserttimusiikkia. Mozartin lisäksi hän on tulkinnut muiden muassa Händelin, Mussorgskin, Rahmaninovin ja R. Straussin tuotantoa. Hänestä tehtiin Brittiläisen imperiumin ritarikunnan komentaja uudenvuoden 2001 listassa.


title: Joan Rodgers

text: Rodgers on eronnut kapellimestari Paul Danielistä, jonka kanssa hänellä on kaksi tytärtä.


title: Lucia Evangelista

text: Lucia Evangelista (30. huhtikuuta 1917 Genova, Italia – 26. lokakuuta 2000 North Plainfield, New Jersey) oli sopraano. Hän opiskeli laulamista kotikaupunkinsa Verdi-konservatoriossa ja teki oopperadebyyttinsä Teatro Politeama Genovesessa 19-vuotiaana tulkitsemalla Mimìn roolin "La bohèmessa". Yhdysvaltoihin muutettuaan (1947) hän vietti kaksi kautta New Yorkin kaupunginoopperassa.


title: Lucia Evangelista

text: Evangelista meni vuonna 1952 naimisiin basso Jerome Hinesin kanssa. Pari kierteli konserttien merkeissä myös yhdessä. Evangelista päätti laulu-uransa vuonna 1957 ja kuoli 83-vuotiaana ALS-taudista kärsittyään.


title: Valentine Davies

text: Valentine Davies (25. elokuuta 1905 New York, New York – 23. heinäkuuta 1961 Malibu, Kalifornia) oli yhdysvaltalainen käsikirjoittaja ja elokuvaohjaaja. Hän sai vuonna 1947 parhaan alkuperäisen tarinan Oscar-palkinnon käsikirjoituksestaan elokuvaan "Susanin kääntymys". Oscar-ehdokkaana samassa kategoriassa hän oli vuonna 1949 elokuvan "Sattumalta sankariksi" käsikirjoituksesta. Parhaan alkuperäisen käsikirjoituksen Oscar-palkinnon saajaksi hän oli ehdolla 1954 elokuvasta "Glenn Miller Story". Daviesin tuottama "The House without a Name" oli ehdolla parhaan lyhytdokumentin Oscarin saajaksi 1956.


title: Leila Kalliala

text: Leila Kalliala (o.s. Yöntilä, 18. maaliskuuta 1930 Berliini – 13. toukokuuta 1990 Helsinki) oli suomalainen lehtitoimittaja.


title: Leila Kalliala

text: Kalliala oli koulutukseltaan filosofian kandidaatti ja hän työskenteli valmistumisensa jälkeen vuosina 1952–1957 Viikkosanomissa, aluksi toimitussihteerinä ja myöhemmin toimituspäällikkönä. Hän toimitti myös Viikon kertojat -lehteä. Vuonna 1957 hän siirtyi Me Naiset -lehden päätoimittajaksi ja hänen päätoimittaja-aikanaan lehdestä, joka oli jo ensimmäinen naistenlehti Suomessa, tuli Suomen ensimmäinen naisten viikkolehti.


title: Leila Kalliala

text: Kalliala toimi Me Naisten päätoimittajana 1960-luvun alkuun, jolloin hän siirtyi osapäivätyöhön haluttuaan omistaa enemmän aikaa perheelleen. Hän jatkoi lehden erikoistoimittajana tehden kulttuuripainotteista Tiimalasi-palstaa sekä kirjoittaen kolumneja.


title: Leila Kalliala

text:
Kallialan harrastuksiin kuuluivat kirjallisuus ja golf, jossa hän oli moninkertainen Suomen-mestari. Hän myös kirjoitti Helsingin golfklubin historiikin "HGK 1932–82" sekä suomensi golfaiheisia kirjoja.
Kalliala jäi syksyllä 1987 sairauseläkkeelle ja menehtyi vajaat kolme vuotta myöhemmin, keväällä 1990, vaikeaan sairauteen. Hän oli kuollessaan 60-vuotias.


title: Leila Kalliala

text: Diplomaatti Armas Yöntilä oli Leila Kallialan isä ja golfvalmentaja Ville Kalliala on hänen nuorin poikansa.


title: Tellabs

text: Tellabs on yhdysvaltalainen tietoliikennelaitteita valmistava yhtiö. Vuonna 1975 perustetulla yhtiöllä on noin 2600 työntekijää (2012).


title: Tellabs

text: Vuonna 1993 Tellabs osti suomalaisen Martis-yhtiön. Espoossa toiminut Martis Oy on perustettu vuonna 1976. Tellabs Oy:n kaikki Suomessa toimineet työntekijät siirtyivät Coriantin työntekijöiksi vuoden 2013 yrityskaupoissa minkä jälkeen Tellabsilla ei enää ole ollut Suomessa työntekijöitä.


title: Secondo Pia

text: Secondo Pia (1855 Piemonte –1941) oli italialainen juristi ja amatöörivalokuvaaja. Hän otti ensimmäiset kuvat Torinon käärinliinasta 28. toukokuuta 1898. Roomalaiskatolinen kirkko on virallisesti hyväksynyt hänen ottamansa kuvan liinasta yhdeksi Jeesuksen pyhien kasvojen kunnioituksen muodoista. Hän oli paikallishallinnon virkansa ohella aktiivinen valokuvaaja, ja hänen kuviaan on tallennettu Torinon valokuvamuseoon. Museossa järjestettiin keväällä 2010 näyttely kuvista ja muusta aineistosta, jota on koottu Torinon museosta ja Käärinliinan museosta.


title: Phan Văn Khải

text: Phan Văn Khải (25. joulukuuta 1933 – 17. maaliskuuta 2018) oli Vietnamin pääministeri. Hän toimi pääministerinä kaksi kautta, 1997–2002 ja 2002–2006. Jälkimmäinen kausi jäi kesken, kun koko maan johto vaihdettiin nuorempiin poliittisten levottomuuksien seurauksena.


title: Super Mario War

text: Super Mario War on toimintaseikkailupeli, jossa taistellaan useissa pelimuodoissa. Pelaajia on yhdestä neljään.


title: Super Mario War

text: Pelin viimeisin versio on 1.8 beta 2. Pelin grafiikka on SNES-tyylillä. Pelin musiikkina on SMB3, paitsi maakentällä myös SMB2. Pelissä on myös tasoeditori ja "world"-editori (tulee 1.8 beta 1:n mukana). Pelissä on powerup ja item, kuten bumerangi, tulikukka, tähti, POW, MOd-laatikko, vasara ja muita. Tasoeditorilla voi tehdä omia kenttiä. Pelissä on yksinpelin lisäksi, "tournamet" (turnaus), tour ja world (tulee 1.8 beta 1:n mukana). Pelimuotoja on Classic, Stomp, Chicken, Health (tulee 1.8 beta 1 mukana), Tag, Survinal ja Coins sekä minipelejä, joita on kolme. Tilesettejä on Classic, SMB1, Expanded (tulee 1.8 beta 2:n mukana), SMB2, SMB3, "Super Mario World" ja "Yoshi Island" (tulee 1.8 beta 2 mukana). Pelin alustoina toimii Microsoft Windows, Maci, ja Linux ja Wii. Jos hahmo kuolee tai joutuu litistetyksi, hän tulee takaisin kentälle, mutta jos pelaajan/tiimin jossakin pelimuodossa (esimerkiksi Classicissa) elämämäärä on 0, hän putoaa pelistä eikä enää tule takaisin kentälle.


title: Super Mario War

text: World-editorissa voi tehdä oman world-alueen, jossa voi laittaa kentän, Toad-taloja, linnoja ja muuta. Tour-osiossa voi valita cupin, jossa on korkeintaan kymmenen kenttää. Jokaisen tason jälkeen pisteitä. Se, jolla on eniten pisteitä, voittaa ja siirtyy bonus-kiekolle. Jos tulee tasapeli, pelaaja ei siirry bonus-kiekolle. Bonus-kiekko tulee myös viidennen kentän jälkeen, sillä jolla on eniten pisteitä ennen kuutos kenttää.


title: Super Mario War

text: Pelissä on monta hahmoa kuten Mario, Luigi, Peach, Pacman ja Trainer. Hahmot ovat normaalikokoisia.


title: Lee Sang-hwa

text: Lee Sang-hwa (, s. 25. helmikuuta 1989) on eteläkorealainen pikaluistelija, joka on erikoistunut sprinttimatkoille.


title: Lee Sang-hwa

text: Lee saavutti junioreiden MM-kilpailuissa Seinäjoella 2005 hopeaa joukkuekilpailussa ja pronssia yleisluistelussa. Saman vuoden matkakohtaisissa MM-kilpailuissa Inzellissä hän sai pronssia naisten 500 metrillä. Torinon olympialaisissa 2006 hän oli samalla matkalla viides. Richmondissa 2009 hän sai MM-pronssia 500 metrillä. Hän voitti sprinttereiden maailmanmestaruuden Obihirossa 2010. Vancouverin olympialaisissa 2010 hän voitti kultaa 500 metrillä. Seuraavana talvena hän sai Inzellissä MM-hopeaa 500 metrillä. Vuonna 2012 hän voitti saman matkan maailmanmestaruuden Heerenveenissä kahden luistelun yhteisajalla 75,690.


title: Lee Sang-hwa

text: Vuonna 2013 Lee saavutti sprinttereiden MM-kilpailuissa Salt Lake Cityssä pronssia sekä voitti Sotšissa 500 metrin maailmanmestaruuden kahden luistelun yhteisajalla 75,347. Sotšin olympialaisissa 2014 hän voitti kultaa 500 metrillä yhteisajalla 74,70. Hän voitti 500 metrin maailmanmestaruuden Kolomnassa 2016 yhteisajalla 74,85. Seuraavana vuonna hän sai Gangneungissa MM-hopeaa 500 metrillä ajalla 37,48 ja vuonna 2018 samassa paikassa olympiahopeaa ajalla 37,33, kun matka kilpailtiin jälleen vain yhden lähdön kilpailuna.


title: Lee Sang-hwa

text: Lee voitti 500 metrin maailmancupin kokonaiskilpailun kaudella 2012–2013. Hän on sijoittunut samalla matkalla toiseksi kausilla 2006–2007, 2010–2011, 2011–2012 ja 2014–2015 sekä kolmanneksi kausilla 2007–2008 ja 2008–2009. 100 metrillä hän on ollut toinen kaudella 2005–2006 ja kolmas 2006–2007. Hän on voittanut 37 maailmancupin osakilpailua, sijoittunut 34 kertaa toiseksi ja 23 kertaa kolmanneksi (kauden 2017–2018 loppuun mennessä).


title: Lee Sang-hwa

text: Lee on luistellut 500 metrillä neljä maailmanennätystä; tammikuussa 2013 hän luisteli Calgaryssä ajan 36,80 s ja marraskuussa 2013 hän paransi maailmanennätystä viikon sisällä kolmesti luisteltuaan Calgaryssä 36,74 s ja Salt Lake Cityssä 36,57 s ja 36,36 s.


title: Shikisai Moment

text: Shikisai Moment on Antic Cafen esikoisalbumi, joka julkaistiin 9. marraskuuta 2005.


title: Annie Nightingale

text: Annie Nightingale (s. 1. huhtikuuta 1942) on brittiläinen radiotoimittaja. Hän oli BBC Radio 1:n ensimmäinen naispuolinen DJ ja on nykyään kanavan pitkäaikaisin juontaja. MBE-arvonimen hän sai vuonna 2002 työstään radiossa.


title: Lê Khả Phiêu

text: Lê Khả Phiêu (s. 1931) oli Vietnamin kommunistisen puolueen pääsihteeri ja siten koko maan "de facto" johtaja vuosina 1997-2001.


title: Lê Khả Phiêu

text: Phiêu opiskeli sotilasopistossa ja politiikan tutkimusta, ja osallistui taistelutoimiin. Varsinainen poliittinen ura alkoi vuonna 1964. Hän nousi armeijan sisällä Vietnamin kansanarmeijan yleisen poliittisen osaston päälliköksi. Sieltä hänet äänestettiin puolueen keskuskomiteaan, sen sihteeristöön ja vuonna 1994 politbyroohon. Ura huipentui siihen, kun joulukuussa 1997 hänet äänestettiin puolueen pääsihteeriksi. Vuonna 2001 Nông Ðức Mạnh äänestetiin hänen tilalleen.


title: Jokileppälintu

text: Jokileppälintu ("Rhyacornis fuliginosa") on Etelä-, Kaakkois- ja Itä-Aasiassa tavattava sieppoihin kuuluva varpuslintu.


title: Jokileppälintu

text: Kooltaan jokileppälintu on noin 12–14 cm. Koiras on väritykseltään pääosin sinertävän lyijynharmaa. Alavatsa on väriltään hieman muuta ruumista tummempi. Ylä- ja alaperä sekä pyrstö ovat väriltään punaruskeat. Naaras on höyhenpuvultaan vaaleamman harmaa. Vatsa ja rinta ovat valkopilkulliset. Pyrstö on musta ja valkokärkinen. Nuoret linnut muistuttavat naaraita, mutta koiraalla pilkkuja on vain päässä, kun nuorella naaraalla koko höyhenistö on pilkullinen.


title: Jokileppälintu

text: Jokileppälinnun levinneisyys ulottuu Afganistanista, Pakistanin ja Intian kautta Kaakkois-Aasiaan ja Kiinaan ja Thaimaahan. Lajin elinympäristöä ovat kivikot jokien ja nopeasti virtaavien purojen läheisyydessä. Jokileppälintua tavataan aina 2 400 metrin korkeuteen saakka.


title: Jokileppälintu

text: Jokileppälinnun ravinto koostuu pääosin hyönteisistä ja muista selkärangattomista, joita se pyydystää ilmasta tai kiviltä. Se voi syödä myös marjoja.


title: Jokileppälintu

text: Jokileppälinnun pesimäkausi alkaa tammi-helmikuussa ja kestää touko-kesäkuulle. Kuppimainen sammalista, juurista ja karvoista rakennettu pesä sijaitsee kivikossa tai joen törmässä. Naaras munii neljästä viiteen vaalean sinivihreää ruskeapilkullista munaa.


title: Percy Jackson: Salamavaras

text: Percy Jackson: Salamavaras () on Rick Riordanin kirjoittamaan nuortenkirjaan perustuva yhdysvaltalainen elokuva vuodelta 2010. Elokuvan on ohjannut Chris Columbus, joka tunnetaan myös muun muassa kahden ensimmäisen Harry Potter -elokuvan ohjaajana.


title: Joakim Nyström

text: Joakim Nyström (s. 20. helmikuuta 1963 Skellefteå) on entinen ruotsalainen tennispelaaja. Parhaimmillaan hän sijoittui ATP-maailmanlistalla kaksinpelissä seitsemänneksi maaliskuussa 1986 ja nelinpelissä neljänneksi marraskuussa 1986. Urallaan hän voitti 13 ATP-turnausta kaksinpelissä ja kahdeksan nelinpelissä.


title: Joakim Nyström

text: Grand Slam -turnauksien kaksinpelissä Nyström selviytyi kolme kertaa puolivälieriin asti. Nelinpelissä hän voitti Wimbledonin tennisturnauksen 1986 parinsa Mats Wilanderin kanssa. Nyström on voittanut edustaessaan Ruotsia Davis Cupin 1984, 1985 ja 1987.


title: Joakim Nyström

text: Nyström valmentaa Ruotsin Davis Cup -joukkuetta yhdessä Mats Wilanderin kanssa. Lisäksi hän valmentaa Jürgen Melzeriä ja on aikaisemmin valmentanut Jarkko Niemistä.


title: Eibingenin luostari

text: Eibingenin luostari eli Pyhän Hildegardin benediktiiniläisluostari, saks. Abtei St. Hildegard on nunnayhteisö Saksan Hessenissä Eibingenissä lähellä Rüdesheimia.


title: Eibingenin luostari

text: Hildegard Bingeniläinen perusti vuonna 1165 tyhjillään olleeseen augustinolaiseen luostariin benediktiiniläisyhteisön, joka lakkautettiin 1800-luvun alussa Saksan tämän osan maallistuessa. Nykyisen yhteisön on perustanut Löwenstein-Wertheim-Rosenbergin ruhtinas Karl VI Bertholdsteiniin Pyhän Gabrielin luostariin vuonna 1904, josta se siirrettiin nykyiseen paikkaansa. Nunnaluostari kuuluu benediktiinien sääntökunnan alaiseen Beuronin sääntökuntaan. Yhteisö karkotettiin Saksasta 1941, ja se pääsi palaamaan 1945.


title: Eibingenin luostari

text: Sisaret perustivat 1988 Hildesheimiin Marienroden luostarin, joka itsenäistyi Eibingenin luostarista 1998.


title: Eibingenin luostari

text: Nunnat työskentelevät viiniviljelyksillä ja käsityöpajoissa ja huolehtivat perinteisestä vieraanvaraisuudesta. Heidän lauluaan kuulee perinteisissä jumalanpalveluksissa, joita kuitenkaan ei pääse seuraamaan.


title: Eibingenin luostari

text: Luostari sijaitsee Ylä-Mittelrheinin maailmanperintökohteessa. Kirkkoa on käytetty konserttitilana Rheingaun musiikkijuhlien aikana.


title: Nuorten toimintakeskus Happi

text: Nuorten toimintakeskus Happi on Helsingin kaupungin nuorisoasiainkeskuksen ylläpitämä nuorten toimintakeskus. Se sijaitsee Helsingissä, osoitteessa Sörnäisten rantatie 31, entisissä Merikiidon tiloissa. Se sai nimensä nimikilpailun tuloksena helmikuussa 2009.


title: Nuorten toimintakeskus Happi

text: Happi on tarkoitettu helsinkiläisten 15–29-vuotiaiden nuorten tilaksi. Hapen tilat ovat kooltaan 3 500 m. Talossa on neljä kerrosta. Hapessa on useampi toimija. Hapen tiloissa toimivat Narrin näyttämö, HattuMedia, Helsinki Freedom Records, Pelitalo, Myötätuulessa-hanke, Kahvila Vety, Värkkäämö, Nuorten Ääni -toimitus, Skrappi, Sankarit-toiminta, monistamo, lainaamo, nuorisoasiainkeskuksen vapaaehtoistoiminta ja suomenkielisen työväenopiston kuvataidekeskus.


title: Nuorten toimintakeskus Happi

text: Hapen säännöt on määritelty toimintakeskuksen perustuslaissa. Perustuslaki säädettiin yhdessä nuorten kanssa Hapen Valtiopäivillä 22.–23.8.2009.


title: Gavin DeGraw

text:
Gavin Shane DeGraw (s. 4. helmikuuta 1977) on yhdysvaltalainen laulaja-lauluntekijä ja muusikko. Hän on tullut tunnetuksi kappaleistaan ”Chariot” ja ”I Don’t Want to Be”.
Hänen viimeisin albuminsa "Something Worth Saving" julkaistiin syyskuussa 2016.


title: Gavin DeGraw

text: DeGraw varttui Catskillin vuoristossa South Fallsburgissa New Yorkin osavaltiossa. Hänen isänsä oli vanginvartija ja äitinsä myrkkyasiantuntija, kuten hän mainitsee kappaleessa ”I Don’t Want To Be”. DeGraw aloitti laulamisen ja pianonsoiton kahdeksanvuotiaana. Hän kävi Berklee College of Music -musiikkiopistoa samaan aikaan kuin laulaja John Mayer. Hänellä on kaksi vanhempaa sisarusta, Joey ja Neeka. Veljensä ehdotuksesta hän alkoi kirjoittaa omia laulujaan. Joey DeGraw soittaa kitaraa ja laulaa taustoja Gavinin yhtyeessä ja esittää myös omaa musiikkiaan.


title: Gavin DeGraw

text: DeGraw aloitti Manhattanin klubeissa paikallisten pianistien Andrew Westin ja Lenny Revellin kanssa, joissa hän sai paikallisia faneja. Hän sai suuren läpimurtonsa kun ”I Don’t Want To Be” valittiin "Tunteet pelissä" -sarjan tunnuskappaleeksi. Useat kilpailijat ovat myös esittäneet kappaletta eri maiden "Idols"-kilpailuissa. DeGraw’n kaksi muuta kappaletta ”Follow Through” ja ”Chariot” ovat myös saavuttaneet suosiota ja niitä on soitettu radiossa. Hänen kappaleensa ”We Belong Together” on mukana vuoden 2006 elokuvassa "Tristan & Isolde". Vuonna 2004 DeGraw julkaisi albumistaan "Chariot" akustisen version nimeltä "Chariot Stripped". DeGraw nauhoitti albumin yhtyeensä kanssa studiossa ainoastaan yhdellä otolla pyrkien intiimiin tulokseen.


title: Gavin DeGraw

text: Vuoden 2004 jälkeen hän on tullut tunnetummaksi esiintyessään myös muissa osavaltiossa Yhdysvalloissa. Hän teki ensiesiintymisensä televisiossa myöhäisillan keskusteluohjelmassa "Last Call with Carson Daly". DeGraw on esiintynyt myös keskusteluohjelmissa "The Tonight Show with Jay Leno", "Late Show with David Letterman", "The Ellen DeGeneres Show" ja "Live With Regis And Kelly". Hän on esiintynyt cameorooleissa ohjelmissa "Dead Like Me", "Sisko ja sen sisko" ("What I Like About You") ja "American Dreams". Hän on myös laulanut "Tunteet pelissä" -ohjelmassa kappaleet ”I Don’t Want To Be” ja ”Chariot” Karenin kahvilassa.


title: Gavin DeGraw

text: DeGraw on ollut kiertueella Sister Hazelin, Barenaked Ladiesin, Howie Dayn, Michael Tolcherin, Butterfly Boucherin, The Allman Brothers Bandin, Marc Broussardin, Saving Janen, Jason Mrazin ja Maroon 5:n kanssa.


title: Badia a Coltibuono

text: Badia a Coltibuono on yksityinen luostari Italian Toscanassa Gaiole in Chiantin kunnassa. Luostarin juuret ylettyvät 1000-luvulle. Vanhimmat olemassa olevat dokumentit viittaavat pieneen kirkkoon, joka kunnostettiin ja muutettiin luostariksi vuonna 1037, jolloin se annettiin lahjoituksena Vallombrosan munkeille. Luostari kukoisti ja kasvoi. Kuitenkin vuonna 1810 Napoleonin määräyksestä omaisuus pakkolunastettiin. Munkit häädettiin ja luostari huutokaupattiin.


title: Badia a Coltibuono

text: Nykyään luostarin omistaa yksi Chiantin suurimmista viinintuottajista Paolo Stucchi Prinetti, joka pitää luostarissa ravintolaa. Luostarissa asuu myös hänen äitinsä Lorenza de’ Medici, joka on Italiassa tunnettu keittokirjailija.


title: Tuhat ja yksi kujetta

text: Tuhat ja yksi kujetta ("Two Arabian Knights") on Lewis Milestonen ohjaama yhdysvaltalainen komediaelokuva vuodelta 1927. Milestone sai elokuvasta parhaan ohjauksen Oscar-palkinnon.


title: Tuhat ja yksi kujetta

text: Elokuva kertoo kahdesta sotilaasta, jotka saksalaiset vangitsevat ensimmäisen maailmansodan aikana. Heidän onnistuu paeta arabeiksi pukeutuneina ja päätyvät Arabiaan, jossa he ryhtyvät pelastamaan haaremityttöä.


title: Tuhat ja yksi kujetta

text: Elokuvan uskottiin pitkään olleen kadonnut, kunnes siitä löytyi kopio Howard Hughesin jäämistöstä. Restauroitu elokuva esitettiin 2004, lähes 50 vuotta edellisen esityksen jälkeen.


title: Tuhat ja yksi kujetta

text: Voitetut Oscar-palkinnot:


title: Klaus Helkama

text: Klaus Eeronpoika Helkama (s. 13. tammikuuta 1945 Tukholma) on suomalainen sosiaalipsykologi. Hänen tutkimuskohteitaan ovat sosialisaatio, moraaliajattelu ja -arvot sekä yrittäjätoiminnan sosiaalipsykologiset edellytykset.


title: Klaus Helkama

text: Helkama valittiin Suomalaisen Tiedeakatemian jäseneksi vuonna 2002.


title: Antonín Hájek

text: Antonín Hájek (s. 12. helmikuuta 1987 Frýdlant, Tšekkoslovakia) on tšekkiläinen entinen mäkihyppääjä. Hän edusti seuratasolla Dukla Libereciä.


title: Antonín Hájek

text: Hájek sijoittui junioreiden MM-kilpailuissa neljänneksi Rovaniemellä 2005. Aikuisten arvokilpailuihin hän osallistui ensimmäisen kerran Oberstdorfin MM-kisoissa samana vuonna. Lentomäen MM-kilpailuissa Oberstdorfissa 2008 hän oli henkilökohtaisessa kilpailussa 20:s ja joukkuekilpailussa kuudes. Vancouverin olympialaisissa 2010 hän sijoittui suurmäessä seitsemänneksi. Saman vuoden lentomäen MM-kilpailuissa Planicassa hän sijoittui kahdeksanneksi.


title: Antonín Hájek

text: Hájek kilpaili maailmancupissa ensimmäisen kerran Liberecissä tammikuussa 2004. Kymmenen parhaan joukkoon hän selviytyi ensimmäisen kerran oltuaan kuudes Lahdessa maaliskuussa 2007. Parhaimmillaan hän oli neljäs Kulmin lentomäessä ja Sapporon suurmäessä, molemmat tammikuussa 2010.


title: Antonín Hájek

text: Hájekin henkilökohtainen pituusennätys ja samalla Tšekin ennätys on 236 m, joka on hypätty Planicassa 2010.


title: Antonín Hájek

text: Hájek ilmoitti syyskuussa 2015 lopettavansa uransa kärsittyään sitä ennen terveysongelmista ja pudottuaan maajoukkueesta.


title: Kirje kolmelle naiselle

text: Kirje kolmelle naiselle ("A Letter to Three Wives", Suomessa myös nimellä "Minun mieheni – vai sinun?") on Joseph L. Mankiewiczin ohjaama yhdysvaltalainen draamaelokuva vuodelta 1949. Kolme naista saa kirjeen yhteiseltä tutultaan, joka kertoo aikovansa karata yhden aviomiehen kanssa.


title: Kirje kolmelle naiselle

text: Mankiewicz sai elokuvasta Oscar-palkinnot parhaasta ohjauksesta ja sovitetusta käsikirjoituksesta.


title: Kirje kolmelle naiselle

text: "The New York Timesin" kriitikot valitsivat "Kirjeen kolmelle naiselle" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Kirje kolmelle naiselle

text: Voitetut Oscar-palkinnot:


title: Kirje kolmelle naiselle

text: Oscar-ehdokkuudet


title: Pahuuden anatomia

text: Pahuuden anatomia: Pahuus, hulluus, poikkeavuus on Hannu Lauerman 2009 ilmestynyt kirja pahuudesta.


title: Offa

text:
Offa oli Mercian kuningas vuodesta 757 kuolemaansa asti vuonna 796. Hän tuli valtaan Ethelbaldin salamurhaa seuranneen sisällissodan jälkeen. Hän onnistui suostuttelemaan paavi Hadrianus I:n jakamaan Canterburyn hiippakunnan kahtia, jolloin luotiin toinen arkkihiippakunta Lichfieldiin. Valtakautensa lopussa koko Humberin eteläpuolinen Englanti kuului hänen valtakuntaansa. Hän rakennutti Walesin rajalle ”Offa’s Dyke” -nimellä tunnetun suojavallin, joka ulottui ”merestä mereen”.
Offa kuoli vuonna 796, jonka jälkeen hänen poikansa Ecgfrith hallitsi noin viiden kuukauden ajan ennen kuin Coenwulfista tuli kuningas.


title: Offa

text: Täytyy ottaa huomioon, ettei Offa ollut Englannin ensimmäinen kuningas. 500-luvulta lähtien Mercia oli yksi Englannin kuningaskuntaa edeltäneistä anglosaksien kuningaskunnista. Mercian naapureita olivat Northumbria, Powys, eteläisen Walesin kuningaskunnat, Wessex, Essex ja East Anglia joilla Mercian tavoin oli useasti omat hallitsijansa. 800-luvulla Wessexin kuningas Egbert yhdisti suurimman osan Englannin silloisista eri kuningaskunnista. Koska on kuitenkin epäselvää, käyttikö hän arvonimeä ”Englannin kuningas”, Englannin monarkian voidaan katsoa alkavan aikaisintaan Alfred Suuren tai seuraavan kuninkaan Edvard Vanhemman jälkeen.


title: Offa

text: Offan vaimo oli Cynethryth, ja heillä oli yksi poika Ecgfrith ja neljä tytärtä, jotka olivat Ælfflæd, Eadburh, Æthelburh ja Æthelswith.


title: Offa

text: Offalla tiedetään olleen erimielisyyksiä Canterburyn arkkipiispan Jænberhtin kanssa, koska hän oli sekaantunut Kentin kuningaskunnan asioihin ja Jænberht oli Kentin kuninkaan Egbert II:n kannattajia.


title: Islannin jääkiekkoliiga

text: Islannin jääkiekkoliiga on Islannin jääkiekon korkein sarjataso. Liigassa pelaa kuusi joukkuetta.


title: Islannin jääkiekkoliiga

text: Jääkiekkoa on pelattu Islannissa jo 1950-luvulla eri luonnonjäillä, mutta maan ilmasto teki kuitenkin sen vaikeaksi. Järjestäytynyttä toimintaa ei pystytty suorittamaan pitkään aikaan. Vuonna 1987 ensimmäinen jäähalli valmistui ja toinen kolme vuotta myöhemmin.


title: Islannin jääkiekkoliiga

text: Jääkiekkoliigaa pelattiin ensimmäisen kerran vuonna 1991, jolloin se muodostui kolmesta joukkueesta.


title: Islannin jääkiekkoliiga

text: Vuonna 2012 liigassa pelasi kuusi joukkuetta.


title: Felice Varesi

text: Felice Varesi (1813 Calais – 13. maaliskuuta 1889 Milano) oli ranskalaissyntyinen italialainen baritoni. Hän loi muun muassa Antonion roolin Gaetano Donizettin oopperassa "Linda di Chamounix" ja esiintyi myös useissa muissa saman säveltäjän teoksissa. Verdin tulkitsijana hän loi muun muassa Rigoletton roolin La Fenicessä vuonna 1851.


title: LetterWise

text: LetterWise on Eatonin kehittämä ennakoiva tekstinsyöttöjärjestelmä. Se on luotu kilpailijaksi T9:lle ja Motorolan iTap:ille.


title: The Lucifer Effect

text: The Lucifer Effect: How Good People Turn Evil on Philip Zimbardon vuonna 2007 ilmestynyt kirja. Sosiaalipsykologian emeritusprofessori Philip Zimbardo arvioi, että tavalliset ihmiset kykenevät "joissain tilanteissa" tekemään toisille käsittämättömän julmia tekoja. Zimbardo viittaa suureen määrään käyttäytymistieteellistä koemateriaalia, joka osoittaa ihmisten voivan helposti jättää tekemättä sen mikä on oikein, jos tilanne ei näytä otolliselta. Yhteisöllisen paineen alla he saattavat muuttaa vaikkapa selvää näköhavaintoa vääräksi tai pystyvät tuottamaan vaarallista kipua tuntemattomalle.


title: Smooth Criminal

text: Smooth Criminal on Michael Jacksonin seitsemäs single, joka julkaistiin Bad-albumilta. Kappale esiintyy Moonwalker-elokuvassa ja siihen perustuvassa pelissä.


title: Luettelo Keski-Uudenmaan pelastuslaitoksen toimipisteistä

text: Keski-Uudenmaan pelastuslaitos on yksi Suomen 22:sta alueellisesta pelastuslaitoksesta. Hallinnollisesti Keski-Uudenmaan pelastuslaitos on Vantaan kaupungin alainen kunnallinen liikelaitos. Keski-Uudenmaan pelastuslaitoksen pelastuskeskus ja hallinto sijaitsevat Vantaan Lentokentän kaupunginosassa Helsinki-Vantaan lentoaseman alueella (Teknikontie 4, 01530 Vantaa).


text: Pelastuslaitoksen vastuualueeseen kuuluu kahdeksan kuntaa: Hyvinkää, Järvenpää, Nurmijärvi, Kerava, Mäntsälä, Pornainen, Tuusula sekä Vantaa.


text:
Keski-Uudenmaan pelastuslaitoksen paloasemat ja ensihoitoasemat sijaintikunnittain:
Keski-Uudenmaan pelastuslaitoksen apuna alueella toimii 30 sopimuspalokuntaa. Näistä kolme on tehdaspalokuntia (TPK: Tikkurila Oyj:n TPK, Altian Rajamäen tehtaiden TPK ja Hyvinkään konepajan TPK) ja 27 vapaaehtoisia palokuntia (VPK). Sopimuspalokunnat tukevat pelastuslaitoksen toimintaa tulipalo- ja onnettomuustilanteissa henkilöstöllään ja kalustollaan.


title: Bad World Tour

text: Bad World Tour oli Michael Jacksonin ensimmäinen soolokiertue. Kiertueen sponsorina toimi Pepsi ja se kesti 16 kuukautta sisältäen 123 konserttia sekä 4,4 miljoonaa katsojaa 15 eri maassa. Kiertue tuotti 125 miljoonaa dollaria, jolla se pääsi Guinness World Recordsiin.


title: Bad World Tour

text: First Leg:Second Leg:


title: State Route 185 (Kalifornia)

text: State Route 185 on valtatie, joka kulkee Kaliforniassa, Yhdysvalloissa. Sillä on pituutta 17,423 kilometriä. Tie avattiin vuonna 1964.


title: Ilmiantaja (vuoden 1935 elokuva)

text: Ilmiantaja ("The Informer") on John Fordin ohjaama ja tuottama yhdysvaltalainen draamaelokuva vuodelta 1935. Elokuva perustuu Liam O'Flahertyn romaaniin "Yö petoksen jälkeen". Pääosaa esitti Victor McLaglen.


title: Ilmiantaja (vuoden 1935 elokuva)

text: Elokuvan tapahtumat sijoittuvat 1920-luvun alkuun Irlannin vapaussodan aikaiseen Dubliniin, jolloin mies ilmiantaa parhaimman ystävänsä palkkion takia.


title: Ilmiantaja (vuoden 1935 elokuva)

text: John Ford voitti "Ilmiantajasta" ensimmäisen parhaan ohjauksen Oscar-palkintonsa (hän voitti yhteensä viisi kertaa).


title: Ilmiantaja (vuoden 1935 elokuva)

text: Voitetut Oscar-palkinnot:


title: Ilmiantaja (vuoden 1935 elokuva)

text: Oscar-ehdokkuudet:


title: St Catharine’s College (Cambridge)

text: St Catharine’s College on yksi Cambridgen yliopiston 31 collegesta. Robert Woodlark perusti sen vuonna 1473 vähälukuiselle joukolle opettajia. 1500-luvulla collegeen tuli myös opiskelijoita. 1600-luvulla college rakennettiin enimmäkseen uudestaan. College tunnettiin nimellä "Katharine Hall" perustamisestaan vuoteen 1860 asti, jolloin nimi muutettiin nykyiseen muotoonsa.


title: St Catharine’s College (Cambridge)

text: College on nimetty Pyhän Katariina Aleksandrialaisen mukaan. Collegen vaakunassa on Katariinan symboli, teilipyörä, jolla Katariina oli legendan mukaan tarkoitus teloittaa.


title: Animal Collective

text: Animal Collective on yhdysvaltalainen popyhtye. Se perustettiin Baltimoressa, Marylandissa vuonna 2000.


title: St. Johann in Tirol

text: St. Johann in Tirol on kunta Tirolissa Kitzbühelin piirissä, Itävallassa. Asukkaita kunnassa on 9 226. Siellä on tunnettu talviurheilukeskus. St. Johann on Rovaniemen ystävyyskaupunki.


title: St. Johann in Tirol

text: Kunta sijaitsee tien E641 varrella. Etäisyys St. Johannin ja Salzburgin välillä on 65 kilometriä, Innsbruckiin 100 kilometriä ja Müncheniin 125 kilometriä.


title: St. Johann in Tirol

text: Kunnan tärkeimmät elinkeinot ovat matkailu ja ravintola-ala. Vuosittain noin 420 000 matkailijaa yöpyy St. Johannissa.


title: Torinon tuomiokirkko

text: Torinon tuomiokirkko () on Pohjois-Italiassa sijaitsevan Torinon pääkirkko. Kirkko on omistettu Johannes Kastajalle (), ja se on rakennettu vuosina 1491–1498 kampaniilin (kellotorni,1470) viereen. Käärinliinan kappeli, "Cappella della Sacra Sindone" (myös: "La Cappella del Guarini"), jossa Torinon käärinliina nykyisin on, rakennettiin vuosina 1668–1694.


title: Torinon tuomiokirkko

text: Kirkko on samalla paikalla, jossa oli muinainen roomalainen kaupunki. Alkuperäinen kristillinen pyhäkössä oli kolme kirkkoa, San Salvatore, Santa Maria de Dompno ja San Giovanni Battista, joista suurin oli Johannes Kastajalle omistettu. Joidenkin lähteiden mukaan Johannes Kastajalle omistetun olisi vihkinyt langobardien kuningas Agilulf, joka hallitsi 591–616. Garibaldo di Torinon murhasi tässä kirkossa vuonna 662 Godepertin kannattaja, jonka murhaan Garibaldon uskotaan olleen osallinen.


title: Torinon tuomiokirkko

text: Kolme kirkkoa hävitettiin vuosina 1490 ja 1492. Uutta kirkkoa, joka jälleen nimettiin Johannes Kastajan mukaan, alettiin rakentaa 1491, ja sen suunnitteli Amedeo de Francisco di Settignano, joka tunnetaan myös nimellä Meo del Caprino, ja joka sai sen valmiiksi seitsemässä vuodessa. Kellotorniksi, kampaniiliksi, jäi kuitenkin torni, joka oli rakennettu 1469 ja on yhä paikallaan. Filippo Juvarra muokkasi kirkkoa 1600-luvulla jonkin verran. Paavi Leo X vahvisti sen metropoliitan istuimeksi 1515.


title: Torinon tuomiokirkko

text: Katedraalin laajentamiseksi perustettiin 1649 projekti, jotta käärinliinalle saataisiin hienompi säilytyspaikka. Bernardino Quadri tuli Roomasta Torinoon Savoijin herttua Kaarle Emmanuel II:n hoviin. Quadrin suunnitelma perustui Carlo di Castellamonten vanhaan suunnitelmaan, jossa oli kuorin takana soikea kappeli. Guarino Guarini kutsuttiin 1667 viemään hanke loppuun. Kappelin rakentaminen kesti 28 vuotta, ja se valmistui 1694.


title: Torinon tuomiokirkko

text: Tuomiokirkkoon on haudattu Piergiorgio Frassati (1901–1925), torinolaissyntyinen urheilija, köyhien hyväntekijä, jota sanotaan "kolmannen vuosituhannen nuorison pyhimykseksi". Paavi Johannes Paavali II julisti hänet autuaaksi 1990.


title: Torinon tuomiokirkko

text: Kun katedraalin takana olevaa Käärinliinan kappelia korjattiin vuonna 2009, käärinliina oli katedraalin sisällä olevassa pienessä kappelissa.


title: Munchies

text: Munchies on vuoden 1987 kauhuelokuva, jonka pääosissa olivat Harvey Korman, Charles Stratton ja Nadine Van der Velde. Elokuvalla on kaksi jatko-osaa, "Munchie" ja "Munchie Strikes Back".


title: Munchies

text: Päähenkilö, avaruustutkija Simon Watterman, löytää fossiilisoituneen ”Munchien” luolasta Perusta ja vie sen mukanaan Yhdysvaltoihin. Wattermanin poika ja tyttöystävä nimeävät sen Arnoldiksi. Cecil Watterman, Simonin ilkeä kaksoisveli ja pikaruokapaikan myyjä, kaappaa Arnoldin Cindyn ja Paulin muhinoidessa keskenään.


title: Munchies

text: Kun Arnoldin kaappaajat satuttavat sitä, siitä tulee aggressiivinen ja se hyökkää Cecilin adoptoidun pojan kimppuun. Yrittäessään tappaa Arnoldin he leikkelevät sen palasiksi, mutta kuolemisen sijaan Arnold jakautuu neljäksi uudeksi pieneksi munchieksi.


title: Papan poika seikkailemassa

text: Papan poika seikkailemassa () on Norman Taurogin ohjaama yhdysvaltalainen komediaelokuva vuodelta 1931. Se perustuu Percy Crosbyn "Skippy"-sarjakuvaan ja pääosissa ovat Jackie Cooper ja Robert Coogan. Pojat yrittävät kerätä rahaa kokoon koiraveroa varten.


title: Papan poika seikkailemassa

text: Elokuva voitti kaksi Oscar-palkintoa ja menestyi niin hyvin, että sille tehtiin heti jatko-osa "Sooky" (1931).


title: Papan poika seikkailemassa

text: Voitetut Oscar-palkinnot:


title: Papan poika seikkailemassa

text: Oscar-ehdokkuudet:


title: Ghana talviolympialaisissa 2010

text: Ghana osallistui Vancouverin talviolympialaisiin 2010 yhden miehen joukkueella. Osallistuminen talviolympialaisiin oli maan ensimmäinen. Kwame Nkrumah-Acheampong edusti maataan pujottelussa ja suurpujottelussa.


title: Metropoliitta

text: Metropoliitta on eri kirkkokunnissa käytettävä piispan nimitys tai arvonimi.


title: Metropoliitta

text: Alkujaan metropoliitta oli Rooman valtakunnan maakunnan (kirkkoprovinssin) suurimman kaupungin piispa. Titteli on ollut käytössä vuodesta 325 pidetystä Nikean kirkolliskokouksesta alkaen.


title: Caddyshack II

text: Caddyshack II (tunnetaan myös nimellä "Karheikossa kuhisee") on vuonna 1988 tehty jatko-osa vuoden 1980 komedialle "Latvasta laho". Elokuvan pääosissa näyttelevät Jackie Mason, Dan Aykroyd, Robert Stack, Dyan Cannon, Chevy Chase, Jonathan Silverman ja Jessica Lundy.


title: Caddyshack II

text: Kate Hartounian (Lundy) on juutalaisarmenialaisen kiinteistönvälittäjälesken tytär. Saadakseen jännitystä elämäänsä hän ystävystyy Miffy Youngin (Phillips), ylimielisen White Anglo-Saxon Protestant -tytön kanssa, joka yllyttää Katea ja hänen isäänsä liittymään heidän country clubiinsa. Kate ja hänen isänsä Jack (Mason) hakevat jäsenyyttä Bushwood-kerhosta.


title: Caddyshack II

text: Kun klubin jäsenet tapaavat Jackin, he hylkäävät miehen jäsenyyshakemuksen. Syy on Jackin törkeässä käytöksessä ja siinä, että hänellä oli aiemmin suhde Bushwoodin presidentin (Miffyn isän) Chandler Youngin (Stack) vaimon kanssa.


title: Caddyshack II

text: Vastaukseksi Jack, miljonääri kun on, ostaa valtaosan Bushwood-klubista sen omistaneelta Ty Webbiltä ja muuttaa sen huvipuistoksi.


title: Caddyshack II

text: Vaikka Katea nolottaakin isänsä toiminta, on hän silti tälle lojaali. Miffy vaatii Katea muuttamaan sukunimensä Hartounianista Hartiksi. Ymmällään ajatuksesta selkänsä kääntämisestä sukunsa nimelle, Kate kääntääkin selkänsä Miffylle ja muhinoi tämän isän kanssa.


title: Caddyshack II

text: Elokuva tuotti yli 11 miljoonaa Yhdysvaltain dollaria.


title: Caddyshack II

text: Elokuva sai neljä Golden Raspberry -ehdokkuutta ja voitti niistä kaksi. Se oli ehdokkaana Worst Picture and Worst Actor -palkinnon saajaksi (Mason) ja voitti palkinnot Worst Supporting Actor (Aykroyd) ja Worst Original song (”Jack Fresh”).


title: Caddyshack II

text: "Caddyshack II":n tunnuslaulun ”Nobody’s Foolin” esitti Kenny Loggins, jonka hittilaulu ”I’m Alright” esitettiin sarjan ensimmäisessä elokuvassa.


title: Caymansaaret talviolympialaisissa 2010

text: Caymansaaret osallistui Vancouverin talviolympialaisiin 2010 yhden miehen joukkueella. Tämä oli ensimmäisen kerta, kun maa osallistui talviolympialaisiin. Caymansaarten edustaja, Dow Travers, edusti maataan pujottelussa ja suurpujottelussa.


Ohjaskelkkailu talviolympialaisissa 2010 järjestettiin 13. – 17. helmikuuta Whistlerissä. Kolmeen järjestettävään lajiin osallistui yhteensä 109 urheilijaa 25 eri valtiosta.


title: Ohjaskelkkailu talviolympialaisissa 2010

text: Olympiarata on yksi maailman nopeimmista ohjaskelkkailuradoista ja paikoittain vauhti voi olla jopa 145 kilometriä tunnissa. Sitä on kritisoitu sen turvallisuusjärjestelyiden vuoksi, sillä harjoituksissa sattui useita onnettomuuksia. Niistä pahin oli georgialaisen Nodar Kumaritašvilin kuolemaan johtanut kolari, jossa hän lensi viimeisessä mutkassa ulos radalta törmäten terästolppaan. Aiemmin romanialainen Violeta Strămăturaru menetti tajuntansa hetkeksi menetettyään kelkkansa hallinnan.


title: Out of the Dark (elokuva)

text: Out of the Dark on eroottinen kauhukomedia, joka tuotettiin 1989 ja jonka pääosassa nähdään Karen Witter. Elokuva kertoo losangeleslaisten puhelinseksioperaattorien kautta toimivasta psykoottisesta klovnitappajasta, Bobosta.


title: Lapseni on minun

text: Lapseni on minun (myös Lapsi – minun lapsi) on Jorma Nortimon ohjaama suomalainen elokuva vuodelta 1940. Elokuva perustuu Helvi Hämäläisen "Tyhjä syli" -nimiseen romaaniin, ja sen on käsikirjoittanut Arvi Kivimaa.


title: Lapseni on minun

text: Elokuva kertoo Elsasta (Kaisu Leppänen), joka tasapainoilee lapsettoman liiton ja uuden rakkauden välillä. Hän tahtoo saada päiväläiseltä (Eino Kaipainen) lapsen, jota hänen oma miehensä (Harri Sinijärvi) ei kykene antamaan.


title: Lasisiipiset

text: Lasisiipiset ("Sesiidae") on perhosten heimo. Siihen kuuluu maailmassa reilu 1300 lajia noin 150 suvussa. Mimikry on heimossa yleistä ja monet lajeista näyttävätkin ensisilmäykseltä enemmän pistiäisiltä kuin perhosilta.


title: Lasisiipiset

text: Aikuiset perhoset ovat aktiivisia päiväsaikaan. Ne ovat väritykseltään tummia ja etenkin takaruumiissa on yleensä keltaisia, kellertäviä tai punaisia poikkiraitoja, joiden ansioista perhosesta saa pistiäismäisen vaikutelman. Vartalo on pituuteensa nähden kapea. Siivet ovat kapeat ja usein suurelta osin läpinäkyvät, mutta etusiivissä voi olla kuviointia tai ne voivat olla jopa kokonaan suomujen peittämät.


title: Lasisiipiset

text: Muutamat lajit ovat viljelyskasvien tuholaisia. Toukat elävät kaivertamissaan käytävissä puuvartisten ravintokasvien oksien tai rungon sisällä tai juuristoissa, samaan tapaan kuin lasisiipisille läheistä sukua olevien puuntuhoojamaisten perhosten toukat. Aikuisen perhosen kuoriuduttua tyhjä kotelo työntyy osittain ravintokasvin ulkopuolelle.


title: Lasisiipiset

text: Suomessa on tavattu 17 lasisiipilajia Vuoden 2010 Suomen lajiston uhanalaisarvioinnissa yksi laji on katsottu erittäin uhanalaiseksi (EN), kaksi lajia silmälläpidettäviksi (NT) ja yksi laji puutteellisesti tunnetuksi (DD). Lisäksi yksi lasisiipi on rauhoitettu Suomessa luonnonsuojeluasetuksella.


title: Exception to the Rule

text:
Exception To The Rule (lyh. ETTR) on vuonna 1986 Sonkajärvellä perustettu suomalainen heavy rock -yhtye. ETTR:n debyyttialbumi "High And Low" julkaistiin helmikuussa 2010.
Yhtyeen perustivat joulukuussa 1986 veljekset Markku ja Ari-Pekka Mähönen sekä heidän serkkunsa Tuomo Mähönen. 1987 yhtyeeseen liittyi Mika Repo ja vuonna 1988 Jaakko Kauppinen sekä Ari Komulainen.
Yhtyeen nimeksi otettiin aluksi Riff Raff samannimisen AC/DC:n kappaleen mukaan.


title: Exception to the Rule

text:
1990-luvun alussa yhtye vaihtoi nimeksi Rising Power – niin ikään AC/DC:n kappaleen mukaisesti.
Rising Power -aikana yhtye oli aktiivisimmillaan vuosina 1992–1996, jolloin se esiintyi mm. Oluset-olutjuhlilla Iisalmessa sekä äänitti kaksi demoa.


title: Exception to the Rule

text: Vuosina 1997–2008 ETTR vietti hiljaiseloa. Tuona aikana yhtye kokeili muun muassa Agents-tyylisen tanssimusiikin soittamista.


title: Exception to the Rule

text:
Vuonna 2008 yhtyeen laulajaksi liittyi Juha Arikoski.
Yhtyeen ensimmäinen studioalbumi "High And Low" äänitettiin tammikuun 2008 – joulukuun 2009 välisenä aikana. Albumin on masteroinut ja miksannut vuosina 1984–2002 Dingo-yhtyeen basistina toiminut Pepe Laaksonen. Albumin on tuottanut Pepe Laaksonen sekä ETTR.


title: Exception to the Rule

text: Yhtyeen varsinaisten jäsenten lisäksi albumilla soittaa AC/DC:n edesmenneen vokalistin Bon Scottin kanssa samassa kokoonpanossa (Mount Lofty Rangers) soittanut australialainen Peter Head (Hammond B3) sekä niin ikään pitkään Australiassa vaikuttanut suomalaislähtöinen Mauri Berg (kitara). Muita albumilla esiintyviä vierailevia artisteja ovat Jari Eloranta (kitara) sekä Johanna Tervakangas (taustalaulu).


title: Exception to the Rule

text:
ETTR:n esittämä musiikki on tyyliltään melodista heavyrockia.
Yhtyeen suurimpina musiikillisina vaikuttajina ovat olleet AC/DC, Accept sekä Scorpions.
ETTR:n musiikki ei ole kokenut suuria muutoksia reilun 20-vuotisen uran aikana. AC/DC-tyylisen heavyrockin juuret ovat edelleen kuultavissa yhtyeen tuotannossa.


title: Exception to the Rule

text: Juha Arikoski on ammatiltaan psykologi (PsL), johdon ja esimiesten työnohjaaja ja tietokirjailija. Nykyisin hän työskentelee johdon konsulttina Management Institute of Finland MIF Oy:ssä.


title: Exception to the Rule

text: Markku Mähönen toimii maanviljelijänä Sonkajärvellä.


title: Exception to the Rule

text: Mika Repo on koulutukseltaan agronomi. Hän toimii kehittämispäällikkönä aluekehityssäätiö Maito-Savossa.


title: Exception to the Rule

text: Jaakko Kauppinen palvelee upseerina Suomen puolustusvoimissa.


title: Exception to the Rule

text: Yhtyeessä ei tällä hetkellä ole vakituista rumpalia.


title: Suomiseksiä

text: Suomiseksiä on kolmiosainen musiikkikokoelma, johon on koottu kaikenlaisia seksiin liittyviä lauluja. Levyjä on 3 kappaletta, "Suomiseksiä #1", "Suomiseksiä #2" ja "Kalurautaa - Suomiseksiä Heavy Special".


title: Jamie-Lynn Sigler

text: Jamie-Lynn Sigler (s. 15. toukokuuta 1981) on yhdysvaltalainen näyttelijä ja laulaja. Sigler tunnetaan parhaiten Meadow Sopranon roolista televisiodraamassa "Sopranos". Hän on näytellyt myös muissa televisiosarjoissa ja elokuvissa. Sigler julkaisi musiikkialbumin "Here To Heaven" vuonna 2001.


title: Jamie-Lynn Sigler

text: Sigler syntyi Queensin alueella New Yorkissa. Hänen isänsä on perimältään sefardi- ja aškenasijuutalainen ja hänen äitinsä on syntynyt Kuubassa. Sigler aloitti näyttelemisen ja laulamisen jo 7-vuotiaana.


title: Jamie-Lynn Sigler

text: Sigler oli naimisissa manageri Abraxas "A. J." DiScala kanssa vuosina 2003–2005. Sigler avioitui baseball-pelaaja Lenny Dykstran kanssa vuonna 2016. Parilla on kaksi lasta, joista ensimmäinen syntyi vuonna 2013 ja toinen vuonna 2018.


title: Maailmanlopun Turo

text: Maailmanlopun Turo ("Far Out Man") on vuoden 1990 komediaelokuva, jonka ohjasivat William Lustig ja Tommy Chong, joka myös näytteli elokuvassa. Elokuva kuvattiin Los Angelesissa, Kaliforniassa. Elokuvan tuotti Cinetel Films. Elokuvassa iäkäs hippi, maailmanlopun Turo, lähtee matkalle poikansa (Paris Chong, Tommy Chongin oikea veli) kanssa etsimään kauan sitten kadonnutta perhettään ja näkemään Amerikkaa.


title: The Pope Must Die

text: The Pope Must Die (Yhdysvaltojen nimi: The Pope Must Die(t)) on vuoden 1991 komediaelokuva, jossa näyttelevät Robbie Coltrane, Adrian Edmondson, Annette Crosbie, Alex Rocco sekä Peter Richardson, joka myös ohjasi elokuvan.


title: The Pope Must Die

text: Vatikaanivaltio on mafian hallussa. Paavi kuolee, ja kardinaali (Rocco) saa taivuteltua kardinaalikollegion valitsemaan uudeksi paaviksi mafian ehdokkaan Albinin. Kollegion huonokuuloinen sihteeri (Edmondson) julistaa kuitenkin paaviksi rehellisen seurakuntapapin Albinizin (Coltrane). Mafia päättää, että uudenkin paavin on kuoltava.


title: Trancecore

text: Trancecorella tarkoitetaan kahta eri elektronisen musiikin alalajia. Englannista lähtöisin oleva trancecore on hard dancen alalaji ja Hollannista lähtöisin oleva trancecore on hardcoren alalaji.


title: Trancecore

text: Hollannista lähtöisin oleva trancecore on saanut vaikutteita psytrancesta ja acidista sekä hollantilaisesta hardcoresta ja gabberista. Trancecore ei keskity pelkästään bassorumpuun vaan melodioilla on myös tärkeä osuus. Suurin ero verrattuna Englannista lähtöisin olevaan trancecoreen on kuitenkin hardcorelle tyypillinen särötetty bassorumpu.


title: Trancecore

text: Vuonna 1996 perustetun Cenobite Records levy-yhtiön artistit olivat ensimmäisiä, jotka keskittyivät tähän hardcoren alalajiin. Cenobite Records ei selvinnyt hardcoren laskukauden yli vuosituhannen vaihteessa, mutta se palasi takaisin vuonna 2005. Vuodesta 2001 lähtien mm. Ferox ja Ki-Real jatkoivat ja kehittivät trancecorea. He yhdistivät modernimpaa hardcore-soundia trancecore-soundin kanssa.


title: Trancecore

text: Uudistetulla Cenobite Recordsilla on sittemmin myös julkaistu modernimpaa trancecorea, mutta Feroxiin verrattuna osa julkaisuista on ollut tyylillisesti lähempänä nykyistä Hollannin valtavirran hardcorea.


title: Trancecore

text: UK trancecore ja trance erotellaan lähinnä tempon mukaan: kun trancen tempo on yleensä 130-140 iskua minuutissa, uk trancecoren tempo taas on yleensä vähintään 170 iskua minuutissa.


title: Trancecore

text: Trancecorekappaleissa on myös kovempi bassorumpu kuin trancessa, ja melodiat ovat monimutkaisempia trancen yksinkertaiseen arppaukseen verrattuna. UK trancecoressa ei ole vokalistia kuten happy hardcoressa, joten UK trancecore koostuu vain rytmistä, melodiasta ja joskus harmoniasta, joitakin satunnaisia yhden sanan huudahduksia (esimerkiksi kappaleen nimi) voi tosin olla.


title: Trancecore

text: UK trancecore kehittyi vuoden 1990 loppupuolella happy hardcoresta ja Freeformista.


title: Kansan Uutiset (yhtye)

text: Kansan Uutiset oli suomalainen hardcore punk -yhtye, joka toimi 1970-luvun lopulta 1980-luvun puoleen väliin saakka. Yhtye julkaisi olemassa olonsa aikana yhden studioalbumin "Beautiful Dreams", minkä jälkeen se hajosi. 2000-luvun puolivälissä yhtye aktivoitui jälleen laulajansa, Saastan, johdolla, ja se on esiintynyt ja tehnyt uutta materiaalia.


title: The Living End (elokuva)

text: The Living End on vuoden 1992 elokuva, jonka ohjasi ja kirjoitti Gregg Araki. Elokuva sai ehdokkuuden Grand Jury Prizen saajaksi Sundancen elokuvafestivaaleilla vuonna 1992.


title: The Living End (elokuva)

text: Luke on levoton ja harkitsematon kulkuri ja Jon pessimistinen elokuva-arvostelija. He molemmat ovat homoja ja HIV-positiivisia. Luken ja Jonin tavattua toisensa ja Luken tapettua homofobisen poliisin, he lähtevät yhdessä matkalle mottonaan ”Fuck everything”.


title: Ähtärin reitti

text: Ähtärin reitti on läntisin Kokemäenjoen vesistön pohjoisen vesialueen kolmesta järvireitistä. Keskimmäinen on siihen yhtyvä Pihlajaveden reitti ja itäisin Keuruun reitti.


title: Ähtärin reitti

text: Ähtärin reitti saa alkunsa Ähtärinjärvestä ja sen latvavesistä Lehtimäen, Soinin ja Ähtärin kuntien alueella Etelä-Pohjanmaan kaakkoisosista. Täältä reitti jatkuu Ähtärin alueella Ähtärinjärven kanssa samassa tasossa olevien Väliveden ja Hankaveden ja näistä edelleen Ouluveden ja Peränteen kautta Virroille Pirkanmaalle, jossa reittiin kuuluvat Toisvesi, Vaskivesi ja osittain jo Ruoveden kunnan alueella sijaitseva Visuvesi. Siitä vedet laskevat Ruoveden, Virtain ja Mänttä-Vilppulan alueella sijaitsevaan Tarjanneveteen, joka edelleen laskee Syvinginsalmen kautta Ruoveden Mustaselkään.


title: Ähtärin reitti

text: Suomen vesistöaluejaossa Ähtärin reitin katsotaan päättyvän Syvinginsalmeen. Yhdessä Tarjanneveteen laskevan Pihlajaveden reitin kanssa Ähtärin reitin valuma-alue on 3 193,26 km².


title: Lincoln Burrows Jr.

text: Lincoln Burrows Jr. (lempinimeltään L.J.) on kuvitteellinen hahmo televisiosarjassa "Pako". Burrowsia näyttelee Marshall Allman.


title: Lincoln Burrows Jr.

text: Burrows on sarjan alkaessa 15-vuotias hyvin koulussa menestyvä poika, joka asuu äitinsä Lisa Rixin ja tämän uuden miesystävän kanssa Chicagossa. Lincolnin isä, Lincoln Burrows on vankilassa ja poika on menettänyt uskonsa kaikkeen. Hän ajautuukin hankaluuksiin huumeiden kanssa ja koulunumerotkin alkavat huonontua nopeasti. Burrows saa syytteen äitinsä ja isäpuolensa kaksoismurhasta, kun hänet lavastetaan. Lincoln kuitenkin vapautetaan ja hän matkaa vankilasta paenneen isänsä kanssa viranomaisia kaihtaen. Toisella tuotantokaudella hän aloittaa taas koulunkäynnin isoisänsä tuttujen avulla ja jää Yhdysvaltoihin, kun isä pakenee Panamaan. Kolmannella tuotantokaudella Lincoln kidnapataan, mutta hänen isänsä onnistuu pelastamaan hänet. Lincoln jää Panamaan asumaan isänsä uuden naisystävän Sofia Lugon kanssa, kun isä lähtee takaisin Yhdysvaltoihin puhdistamaan maineensa ja auttamaan veljeään. Toinen "Pako"-sarjan päähenkilöistä, Michael Scofield, on Lincolnin setä.


title: Pörssipeluri

text: Pörssipeluri () on vuonna 1999 valmistunut tositarinaan perustuva elokuva. Se kertoo pörssimeklari Nick Leesonista, jonkat toimet Barings Bank-liikepankissa johtivat noin 1,3 miljardin dollarin tappioihin ja koko pankin luhistumiseen. Elokuva perustuu Leesonin omaelämäkerralliseen kirjaan Rogue Trader.


title: Pörssipeluri

text: Tapahtumat saavat alkunsa kun Leeson lähetetään Singaporeen johtamaan pankin osastoa SIMEX-pörssissä. Onnistuneilta vaikuttaneiden kauppojen myötä Leeson kohoaa yhdeksi pankin johtavista meklareista. Epäonnistuneet kaupat hän kuitenkin piilottaa salaiselle pankkitilille. Yrittäessään paikata tappioita, häviää pankilta vain enemmän rahaa.


title: Pörssipeluri

text: Tappioiden ylittäessä 800 miljoonaa puntaa, Nick päättää karata vaimonsa kanssa Malesiaan. Yrittäessään päästä takaisin Englantiin hänet otetaan kiinni Frankfurtissa ja karkotetaan takaisin Singaporeen. Siellä hänet tuomitaan kuudeksi ja puoleksi vuodeksi ehdottomaan vankeusrangaistukseen, mutta hän vapautuu jo neljän vuoden jälkeen sairastuttuaan paksusuolen syöpään.


title: Unicef (yhtye)

text: Unicef oli suomalainen hardcore punk -yhtye, joka julkaisi vain yhden, kolme kappaletta käsittävän singlen. Yhtyeen laulajina olivat, nyt jo edesmenneet Tino ja Jonza, mutta muut jäsenet vaihtuivat tiuhaan. Singlellä kitaraa ja bassoa soittaa Rane Raitsikka, joka on soittanut myöhemmin muun muassa Smackissa , Ballsissa, ja Lamassa. Johanna-levy-yhtiön kustantamalla singlellä rumpuja soittaa Lama-yhtyeen Jusa Ranta. Alkuperäisestä, vain muutaman sadan levyn painoksesta tuli ajan myötä keräilyharvinaisuus. Combat Rock Industry tekikin kulttuuriteon julkaisemalla singlen uudestaan kesällä 2009. Sekin 500:n kappaleen painos myytiin melko nopeasti loppuun. Svart Records julkaisi vuonna 2012 levyn jälleen uudestaan 7":n vinyylilevynä.


title: Unicef (yhtye)

text: Unicef tuli tunnetuksi muun muassa siitä, että sen keikkapalkkio oli rahan sijasta kaksitoista ja puoli pulloa Sorbusta. Kerrotaan myös, että kun Unicef oli Popedan kanssa keikalla Lepakossa, laulaja Tino työnsi yhden hakaneulan penikseensä ja yhdisti sen ketjulla toiseen hakanaulaan, jonka työnsi poskestaan läpi. Rane Raitsikan mukaan Tino löi Oslossa kirveellä Jonzan etusormen irti ja söi sitä.


title: Unicef (yhtye)

text: "Käkimassaa"/"Orkku"/"251" (1983) Johanna


title: Exzisus

text: Exzisus on Taiton kolikkopelinä julkaistu ampumapeli vuodelta 1987. Vaikka peli etenee kohti oikeaa, pelaaja voi kulloisenkin ruudun sisällä liikkua kaikkiin neljään suuntaan. Vihollisten välttämiseksi tästä tulee jopa välttämätöntä. Pelaaja voi ampua ja pudottaa pommeja. Ammuksia on rajoittamattomasti. Pelaaja voi myös kerätä pelin edetessä vahvistusta. Näin mahdollistuu useiden ammuksien ampuminen kerralla.


title: Exzisus

text: Vuonna 2005 Exzisus julkaistiin osana "Taito Legends" -kokoelmaa 28:n muun klassisen Taiton kolikkopelin kanssa PC:lle, PlayStation 2:lle ja Xboxille.


title: Tikka T3

text: Tikka T3 on suomalainen pulttilukkoinen metsästyskivääri. Siitä on valmistettu useita eri versioita kuten Hunter, Lite, Battue, Compact, Tactical, Camo, Forest, Sporter, Varmint ja TAC.


title: Tikka T3

text: Asetta valmistetaan Riihimäellä, Sakon tehtaalla.


title: Tikka T3

text:
Tikka T3 -kiväärissä on käytössä Sakon kehittämä lasikuituvahvisteinen polypropyleenitukki. Tukki kestää hyvin lämpötilan- ja kosteuden vaihteluja.
Kiväärin piippu on valmistettu kylmätakomalla ja se on vapaasti värähtelevä.
Aseessa on yksirivinen neljän patruunan irtolipas, mikä on valmistettu lasikuituvahvisteisesta polymeeristä. Yksirivinen lipas tekee aseesta entistä luotettavamman.


title: James Houghton

text: James ”Jim” Houghton (s. 7. marraskuuta 1948 Los Angeles, Kalifornia) on yhdysvaltalainen näyttelijä ja käsikirjoittaja.


title: James Houghton

text: Houghton oli CBS:n saippuaoopperan "Tunteita ja tuoksuja" näyttelijäkaartin alkuperäisjäsen, ja hän esitti sarjassa Greg Fosteria. Hänen kaikkein merkittävin roolinsa oli Kenny Ward saippuaoopperassa "Knots Landing", jossa hän näytteli vuodesta 1979 vuoteen 1983. Viime vuosina Houghtonista on tullut saippuaoopperoiden käsikirjoittaja; hän on kirjoittanut sekä "Tunteita ja tuoksuja" että "Kauniita ja rohkeita".


title: James Houghton

text: Houghton on "Twilight Zonen" tuottaja Buck Houghtonin poika, ja hänen siskonsa Mona Houghton on myös televisiokäsikirjoittaja. James ja Mona avustivat kolmessa "Knots Landingin" jakson käsikirjoituksessa vuonna 1982.


title: James Houghton

text: Houghton on myös Warren Zevonin "The Envoy" -albumin kannessa.


title: James Houghton

text: "Kauniit ja rohkeat" (CBS)


title: James Houghton

text: "Knots Landing" (CBS)


title: James Houghton

text: "Colbyt" (ABC)


title: James Houghton

text: "Tunteita ja tuoksuja" (CBS)


title: James Houghton

text: "Code R" (CBS)


title: James Houghton

text:
Daytime Emmy
Writers Guild of America -palkinnot


title: Pihlajaveden reitti

text: Pihlajaveden reitti on keskimmäinen Kokemäenjoen vesistön pohjoisen vesialueen kolmesta järvireitistä. Reitin keskusjärvi on Pihlajavesi entisen Pihlajaveden kunnan alueella Keuruulla. Reitti yhtyy Ähtärin reittiin kuuluvaan Tarjanneveteen Virroilla. Reitin valuma-alue 696,97 km².


title: Luka Peruzović

text: Luka Peruzović (s. 26. helmikuuta 1952 Split) on kroatialainen jalkapallovalmentaja ja entinen jalkapalloilija. Huhtikuusta 2011 lähtien hän on toiminut belgialaisseura R. Charleroin päävalmentajana.


title: Luka Peruzović

text: Peruzović aloitti ammattilaisuransa Hajduk Splitissa vuonna 1969, jossa hän pelasi aina vuoteen 1980 asti yli 400 ottelun verran, saavuttaen neljä Jugoslavian mestaruutta. 1980 Peruzović siirtyi belgialaiseen Anderlechtiin, jossa hän voitti muun muassa Belgian mestaruuden lisäksi UEFA Cupin vuonna 1983. Peruzović palasi kuuden vuoden jälkeen takaisin kotimaahansa ja entiseen seuraansa Hajduk Splitiin, jossa hän lopetti pelaajauransa kauteen 1987–1988.Valmentamisen Peruzović aloitti vuonna 1990 toimittuaan hetken aikaa pitkään pelaaja urallaan edustamaansa Hajduk Splitia. Sittemmin hän matkasi Belgiaan, jossa Peruzović niin ikään valmensi pelaaja urallaan edustamaansa Anderlechtin Belgian mestariksi kaudella 1992–1993. Kauden päätyttyä hän valmensi vielä Genkiä ennen siirtymistään Marseillen valmentajaksi. Pesti jäi kuitenkin lyhyeksi saatuaan potkut kesken kauden. Sittemmin Peruzović valmensi joukkueita hetken aikaa muun muassa Turkissa, uudelleen Belgiassa kunnes sai valmentaa qatarilaista Al-Saddia kokonaisen kauden verran. Tuloksena oli myös Qatarin mestaruus.


title: Luka Peruzović

text: Kesällä 2005 hänet nimitettiin Bahrainin maajoukkueen päävalmentajaksi vuoden 2006 MM-kisoja varten. Se oli myös lähellä MM-kisapaikkaa, mutta hävisi jatkokarsintaottelunsa Trinidad ja Tobagon maajoukkueelle maalein 2–1.


title: Luka Peruzović

text: Lokakuussa 2009 Peruzović nimitettiin tunisialaisen CS Sfaxienin päävalmentajaksi. Toukokuussa 2010 hän erosi tehtävästään.


title: Luka Peruzović

text: Huhtikuussa 2011 Peruzovićista tuli belgialaisseura R. Charleroin päävalmentaja, kun Belgian liigakautta oli jäljellä vain yksi kierros. Pesti kesti vain yhden ottelun ja kauden jälkeen hän teki tilaa Jos Daerdenille.


title: Sinfoninen trance

text: Sinfoninen trance on eurotrancen alalaji, joka kehittyi 1990-luvun alkupuolella. Sinfonisen trancen rytmi on tasainen, hieman normaalia trancea hitaampi, noin 110-130 iskua minuutissa. Sinfonisessa trancessa ei ole normaalin trancen tapaan "metallin" kuuloista melodiaa vaan melodiat koostuvat yleensä uruista, kuorolaulusta, pianosta, sekä muista orkesterisoittimista, tosin nekin on tietokoneesta tai syntetisaattorista peräisin. Melodia ei ole yleensä yhtenäistä koko biisin kestävää, vaan se on hyvin lyhyt (maksimissaan yleensä 10 sekuntia), joka toistuu säännöllisin väliajoin. Näin ollen kappaleissa lähes poikkeuksetta on useita kohtia joissa kuuluu ainoastaan rytmi ilman melodiaa.


title: Vuoden 2010 talviolympialaisten mitalitaulukko

text: Vuoden 2010 talviolympialaisissa oli mukana urheilijoita 82 eri maasta, jotka kilpailivat 86 olympiatapahtumassa. Mitalitaulukon ykkössijan saavutti isäntämaa Kanada.


text: Miesten 20 kilometrin ampumahiihdossa jaettiin kaksi hopeaa.


title: Josh Klinghoffer

text: Josh Klinghoffer (s. 3. lokakuuta 1979 Los Angeles, Kalifornia, Yhdysvallat) on Red Hot Chili Peppersin kitaristi ja entinen menestynyt studiomuusikko ja tuottaja.


title: Josh Klinghoffer

text: Klinghoffer on ollut tekemisissä musiikin kanssa jo pienestä pitäen, ja sen takia jätti koulunsa kesken 15 vuoden iässä.


title: Josh Klinghoffer

text: Klinghoffer liittyi Red Hot Chili Peppersiin ensi kertaa jo vuonna 2006, kun yhtyeen kitaristi, John Frusciante halusi soittaa konserteissa enemmän sooloja ja ehdotti näin muulle yhtyeelle, että Red Hot Chili Peppers voisi liittää keikkakokoonpanoonsa uuden komppikitaristin. Niinpä hän oli yhtyeen Stadium Arcadium-kiertueella yhtyeen toinen kitaristi. Kiertue perustui vuoden 2006 albumiin "Stadium Arcadium", tällä albumilla Klinghoffer ei soittanut.


title: Josh Klinghoffer

text: Kiertue päättyi vuonna 2007, jonka jälkeen Red Hot Chili Peppers vetäytyi tauolle. Kukin yhtyeen jäsenistä teki omia sooloprojektejaan tai piti taukoa musiikista tauon aikana. Vuonna 2009 yhtye ilmoitti palaavansa tauolta seuraavana vuonna, mutta joulukuussa sen kitaristi John Frusciante erosi yhtyeestä. Frusciante toivoi että hänen ystävänsä Klinghoffer jatkaisi Red Hot Chili Peppersin kitaristina.


title: Josh Klinghoffer

text: Tammikuussa 2010 hän soitti myös yhtyeen kanssa, Neil Youngille järjestetyssä konsertissa. Tämä enteili jo Klinghofferin yhtyeeseen liittymistä, kunnes Red Hot Chili Peppersin rumpali Chad Smith varmisti sen noin kuukausi myöhemmin.


title: Josh Klinghoffer

text: Klinghoffer alkoi tehdä uuden yhtyeensä kanssa albumia syyskuussa 2010. Albumi julkaistiin lopulta noin vuosi myöhemmin. Sen nimi "I'm With You" on Klinghofferin keksimä: aluksi yhtyeellä oli monia ideoita albumin nimeksi, mutta yksikään niistä ei tuntunut sopivalta. Lopulta Klinghoffer toi yhtyeen laulaja Anthony Kiedisille lapun, jossa luki "I'm With You", josta lopulta tuli albumin nimi.


title: Josh Klinghoffer

text: Osa albumin kappaleista on sävelletty ensin pianolle, josta ne on muuttettu rock-yhtyeelle sopiviksi. Tämän prosessin Klinghoffer teki yhdessä yhtyeen basisti Flean kanssa. Myös osa kappaleista sisältää pianolla soitettuja osuuksia, kuten kappale "Happines Loves Company". Kappaleella pianoa soittaa Flea ja Klinghoffer soittaa kitaran lisäksi myös bassoa. Klinghoffer soitti albumilla pianoa, kitaraa ja bassoa. Klinghoffer hoitaa albumilla myös suurimman osan taustalaulusta, kuten myös Red Hot Chili Peppersin konserteissa.


title: Josh Klinghoffer

text: Huhtikuussa 2012 Klinghoffer valittiin muun yhtyeen kanssa Rock and Roll Hall of Famen jäseneksi, vain 33-vuotiaana, kaikkien aikojen nuorimpana jäsenenä. Myös Frusciantea kysyttiin soittamaan kitaraa ja esiintymään Hall of Fame Introduction konserttiin muun Red Hot Chili Peppersin kanssa, mutta hän kieltäytyi.


title: Josh Klinghoffer

text: Pitkin vuotta 2012 on julkaistu uusia Red Hot Chili Peppersin singlejä, joiden tekoon myös Klinghoffer on osallistunut. Uusimpana julkaistiin "Magpies On Fire", aivan loppuvuodesta.


title: Josh Klinghoffer

text: Ataxia


title: Josh Klinghoffer

text: Gnarls Barkley


title: Josh Klinghoffer

text: The Bicycle Thief


title: Josh Klinghoffer

text: The Diary of IC Explura


title: Josh Klinghoffer

text: Perry Farrell


title: Josh Klinghoffer

text: The Format


title: Josh Klinghoffer

text: Bob Forrest


title: Josh Klinghoffer

text: John Frusciante


title: Josh Klinghoffer

text: Charlotte Hatherley


title: Josh Klinghoffer

text: Gemma Hayes


title: Josh Klinghoffer

text: Golden Shoulders


title: Josh Klinghoffer

text: PJ Harvey


title: Josh Klinghoffer

text: Headless Heroes


title: Josh Klinghoffer

text: Neon Neon


title: Josh Klinghoffer

text: Pocahaunted


title: Josh Klinghoffer

text: Red Hot Chili PeppersSpleen


title: Josh Klinghoffer

text: Thelonious Monster


title: Josh Klinghoffer

text: Tricky


title: Josh Klinghoffer

text: Martina Topley-Bird


title: Josh Klinghoffer

text: Warpaint


title: Keuruun reitti

text: Keuruun reitti on itäisin Kokemäenjoen vesistön pohjoisen vesialueen kolmesta järvireitistä. Reitti saa alkunsa Multian ja Saarijärven kuntien alueella sijaitsevista latvajärvistä. Reitin suurimpia järviä ovat Keurusselkä ja Ukonselkä Keuruun ja Mänttä-Vilppulan (Kolhon kylän) kaupunkien alueella ja Kuorevesi Mänttä-Vilppulan ja Jämsän, aiemmin myös Kuoreveden kunnan alueella. Reitin vedet laskevat Vilppulankosken kautta Paloselkään.


title: Euscorpius flavicaudis

text: Euscorpius flavicaudis on pienikokoinen, eteläisessä Euroopassa tavattava skorpionilaji.


title: Euscorpius flavicaudis

text: "E. flavicaudis" on pieni, vain 35–45 millimetrin pituiseksi kasvava, lähes musta skorpionilaji. Jalat ja pyrstön kärki ovat kuitenkin kellertävät. Lajin pisto on ihmiselle harmiton.


title: Euscorpius flavicaudis

text: Laji on sopeutunut kaivamiseen ja viihtyy pimeissä ja kuivissa koloissa. Skorpioni on yöaktiivinen ja oleskelee valoisana aikana syvällä kolonsa perällä ja tulee vasta hämärän aikaan suuaukon lähelle. Saalistusstrategiana on väijyminen, ja eläin selviytyy pitkiäkin aikoja ravinnotta. "E. flavicaudis" saalistaa pääasiassa siiroja, mutta myös hyönteisiä ja tarvittaessa jopa omia lajikumppaneitaan. Lajin lisääntymisaika on kesäkuusta elokuuhun. Naaras munii munat vasta kun ne ovat valmiita kuoriutumaan, ja kuljettaa poikasia selässään kunnes ne ovat riittävän suuria selviytyäkseen yksin. Skorpionin kasvu täysikasvuiseksi kestää yhdestä kahteen vuotta.


title: Euscorpius flavicaudis

text: "E. flavicaudisin" luontainen esiintymisalue ulottuu Pohjois-Afrikasta Italiaan, Ranskaan ja Espanjaan. Esiintymisalueen pohjoisraja kulkee Itävallassa. Ihmisen mukana kulkeutuneena lajia kuitenkin elää myös Uruguayssa ja Englannissa, Sheppeyn saarella, jossa lajia on tavattu 1860-luvulta lähtien. Sheppeyn skorpionit muodostavat maailman pohjoisimman luonnossa elävän skorpionipopulaation. Sheppeyn saari sijaitsee 61 km itään Lontoon keskustasta.


title: Kameiros

text: Kameiros () oli antiikin aikainen kaupunki Rhodoksen (nyk. Ródos) saarella Kreikassa. Sen arkeologinen kohde sijaitsee saaren luoteisrannikolla lähellä nykyistä Kalavárdan kylää.


title: Kameiros

text: Vanhimmat Kameiroksen alueelta tehdyt löydöt on ajoitettu pronssikaudelle. Seudulle saapui kreetalaisia asukkaita myöhäisellä minolaisella kaudella vuoden 1500 eaa. jälkeen. Näiden oletetaan paenneen Kreetalla sattuneita luonnonmullistuksia. Paikalla on saattanut olla asutus viimeistään mykeneläisellä kaudella, sillä kaupungin länsipuolelta nykyisen Kalavárdan alueelta on löydetty hautoja, jotka ovat peräisin kausilta LH I, II ja IIIA2–IIIC1 eli noin ajalta 1370–1070 eaa.


title: Kameiros

text: Kreikkalaisen mytologian mukaan paikalla palvottiin esihistoriallisella ajalla Mylantionin jumalia eli Zeus Mylantiosta ja Himaliaa, jotka opettivat ihmiskunnalle jauhamisen ja vaivaamisen taidot. Varhaisin kirjallinen maininta kaupungista on Homeroksen "Iliaan" laivaluettelossa, jossa se mainitaan yhtenä kaupungeista, joka lähetti joukkoja Troijan sotaan.


title: Kameiros

text: Antiikin Kameiroksen kaupungin perustivat doorilaiset asutettuaan saaren noin 1100–900 eaa. Kaupunki oli yksi Rhodoksen kolmesta vanhasta kaupungista Ialysoksen ja Lindoksen ohella. Kameiros oli kaupungeista pienin. Varhaisin arkeologinen todistusaineisto tästä asutuksesta on peräisin geometriselta kaudelta noin ajalta 900–850 eaa. Kameiros, Ialysos ja Lindos perustivat yhdessä Kosin, Knidoksen ja Halikarnassoksen kanssa kauppaliiton, doorilaisen heksapoliin, vuoteen 700 eaa. mennessä.


title: Kameiros

text: Akropoliilta tehtyjen löytöjen perusteella paikalla on ollut Athenelle omistettu pyhäkkö viimeistään geometrisen kauden lopulla 700-luvulla eaa. Kameiroksen kukoistuskautta oli arkaainen kausi noin 680–480 eaa. 500-luvulla eaa. Kameirosta hallitsivat tyrannit. 400-luvulla eaa. kaupunki kuului Ateenan johtamaan Deloksen meriliittoon. Kameiroksen talous perustui maatalouteen, kuten oliivien, viikunoiden ja viinin viljelyyn, ei merenkulkuun niin kuin esimerkiksi Lindoksessa. Viikunanlehti esiintyi kaupungin lyömissä rahoissa. Kameiroksesta oli kotoisin muun muassa runoilija Peisandros.


title: Kameiros

text: Kameiros alkoi taantua, kun saaren pohjoiskärkeen perustettiin kolmen vanhan kaupungin yhteenlittymänä ("synoikismos") Rhodoksen kaupunki vuonna 408 eaa. Tuolloin asukkaita muutti uuteen kaupunkiin. Kameiros ei kuitenkaan lakannut kokonaan olemasta. Arkaaisen ja klassisen ajan Kameiros tuhoutui maanjäristyksessä hellenistisellä kaudella vuonna 226 eaa. Tämän jälkeen se rakennettiin uudelleen, ja se sai aikakaudelle tyypillisen, Hippodamoksen järjestelmään perustuvan asemakaavan. Kameiros tuhoutui maanjäristyksessä uudelleen roomalaisella kaudella noin vuonna 139 jaa. (tai 142 jaa.), minkä jälkeen kaupunkia ei enää rakennettu uudestaan vaan se hylättiin lopullisesti.


title: Kameiros

text: Kameiroksen arkeologiset kaivaukset alkoivat 1800-luvun loppupuolella. Akropolista ja hautausmaata kaivettiin vuosina 1858–1865 Auguste Salzmannin ja Alfred Biliottin johdolla sekä uudelleen vuodesta 1880 Biliottin johdolla. Dodekanesiaa vallassaan pitäneet italialaiset suorittivat alueella kaivauksia vuosina 1912–1913 ja 1928–1930.


title: Kameiros

text: Kameiros sijaitsee noin 50 kilometriä nykyisestä Ródoksen kaupungista länsilounaaseen. Kameiroksen rauniot, jotka kaupungin arkeologisella alueella nykyisin ovat näkyvissä, ovat pääosin peräisin hellenistiseltä ja roomalaiselta kaudelta vuoden 226 eaa. maanjäristyksen jälkeiseltä ajalta. Hellenistisellä kaudella Kameiros oli pohjakaavaltaan suunniteltu kaupunki, jossa oli Hippodamoksen asemakaava, julkisia rakennuksia ja vesijohtoverkko. Kaupunki oli rakennettu kolmeen tasoon ja levittäytyi puolikaaren muotoon rinteeseen kaupungin ydinalueen länsi- ja itäpuolella, lähellä rannikkoa.


title: Kameiros

text: Alimmalla tasolla oli agora eli kauppapaikka. Sen laidoilla oli monia temppeleitä ja alttareita, ja se oli osin pylväikköjen ympäröimä. Agoran länsipuolella sijaitsi alueen merkittävin temppeli, joka oli omistettu Apollon Pythiokselle. Se oli distyylitemppeli, eli sen etupuolella oli kaksi pylvästä, ja se edusti doorilaista tyyliä. Temppelissä oli pronaos, naos eli cella sekä opisthodomos. Temppelin kulttipatsaan jalusta on säilynyt. Nykyisin yksi temppelin pylväistä ja osa seinästä on kunnostettu.


title: Kameiros

text: Toinen merkittävä pyhäkköalue alueella oli Hierothyteion, joka oli rakennettu hellenistisellä kaudella ja omistettu Kameiroksen jumalille ja heeroksille. Siihen kuului useita alttareita. Agoran yhteydessä oli myös suuri lähdekaivorakennelma, jonka julkisivussa oli kuusi doorilaista puolipylvästä ja keskellä suuri vesisäiliö. Se oli rakennettu 300-luvun eaa. puolessa välissä. Agoran pohjoispuolella sijaitsi suuri puolikaarenmuotoinen eksedra.


title: Kameiros

text: Agoran itäpuolelta alkava pääkatu johti etelään läpi yksityistalojen kortteleiden, jotka muodostavat kaupungin keskimmäisen tason. Hippodamoksen asemakaavan mukaisesti korttelit olivat tasakokoisia. Kaupungin yksityistalojen tyypillinen piirre oli niiden keskellä sijainnut rhodoslainen peristyyli- eli pylväikköpiha, jossa yksi neljästä sivusta oli muita korkeampi. Talot oli koristeltu maalauksin ja mosaiikkilattioin.


title: Kameiros

text: Pääkatu johti edelleen kolmannelle tasolle eli kukkulan huipulle, joka sijaitsi kaupungin eteläpäässä ja toimi kaupungin akropoliina eli yläkaupunkina. Akropoliilla sijaitsi 200-luvulla eaa. rakennettu 200-metrinen stoa eli pylväshalli, josta on nykyisin jäljellä enää yksi kiviseinä. Stoan takaosassa sijaitsi kauppoja. Stoan etuosa oli avoin ja sitä tukivat doorilaiset pylväät, jotka olivat kahdessa rivissä. Arkaaisella kaudella stoan paikalla sijaitsi 500-luvulla eaa. rakennettu sisterni eli vesisäiliö, jonne ennen stoan rakentamista kerättiin kaupungin käyttövesi. Siihen mahtui 600 kuutiometriä vettä, mikä riitti noin 300–400 perheelle. Sisternistä vesi johdettiin vesijohdoissa alas kaupunkiin. Stoan rakentamisen yhteydessä vanha sisterni jäi käytöstä, kun pylväshallin yhteyteen ja sen alapuolelle rakennettiin uusi vesijärjestelmä.


title: Kameiros

text: Stoan eteläpuolella sijaitsi Athene Kameiraalle (myös Athene Polias) omistettu temppeli. Se oli tetrastyylitemppeli ja edusti doorilaista tyyliä. Temppeli rakennettiin alun perin arkaaisella kaudella ja uudelleen maanjäristyksen jälkeen. Temppelistä on jäljellä vain sen perustukset.


title: Kameiros

text: Kameiroksen akropolista tai muuta kaupunkia ei ollut linnoitettu.


title: Kameiros

text: Roomalaisella kaudella kaupungin pohjoisosaan rakennettiin termejä eli kylpylöitä. Kaupungin satama sijaitsi Mylantionin niemessä eli nykyisessä Ágios Mináksen niemessä kaupungin pohjoispuolella.


title: Kameiros

text: Kameiroksesta tehdyt esinelöydöt ovat Ródoksen arkeologisessa museossa.


title: Ikaalisten reitin valuma-alue

text: Ikaalisten reitin valuma-alue (vesistöaluetunnus 35.5) on Suomen vesistöaluejaotuksessa yksi Kokemäenjoen vesistön (vesistöaluetunnus 35) ensimmäisen jakovaiheen osa-alueista. Se käsittää Kokemäenjoen vesistössä alueen, joka kerää vedet Nokialta, Hämeenkyröstä, Ylöjärveltä, Ikaalisista, Jämijärveltä, Parkanosta, Kihniöstä, Kankaanpäästä, Karvialta ja jopa Virroilta ja laskee ne Nokian Siurossa Siuronkosken kautta Kuloveteen, joka kuuluu Kokemäenjoen alueeseen. Kokemäenjoki laskee Porissa Selkämereen. Valuma-alueen pinta-ala on 3 165 km² ja järvisyys 8,6 %.


title: Ikaalisten reitin valuma-alue

text:
Alla olevista järvien, jokien ja valuma-alueiden tiedoista suurin osa on tuotu Suomen ympäristö- ja paikkatietopalvelusta (SYKE) sekä Kansalaisen karttapaikasta.
Ikaalisten reitin valuma-alue jakautuu yhdeksään toisen jakovaiheen osa-alueeseen. Järvireitin lähivaluma-alueen muodostavat (suluissa vesistöaluetunnus):
Järvireitin muut valuma-alueet laskevat


title: Ikaalisten reitin valuma-alue

text: Mahnalanselän alue muodostuu Kirkkojärvi-Mahnalanselän ympärillä olevista lyhyistä laskuojista ja ojien valuma-alueista. Se saa suuren osan vesistään Kyrösjärvestä laskevasta Pappilanjoesta ja kaikki sen vedet laskevat Kuloveteen Siuronkosken kautta. Aivan pienet ojat luetaan kuuluvaksi Mahnalanselän lähialueeseen (35.511), jonka pinta-ala on 221 km² ilman Pappilanjoen ja Lavajärven muodostamia valuma-alueita. Näitä ojia suuremmat joet ja ojat muodostavat omat kolmannen jakovaiheen valuma-alueensa. Sellaisia valuma-alueita on Heinoonjoella (35.512), Myllyojalla (35.513), Prentinjoella (35.514), Turkimusojalla (35.515), Turkilanjärvenojalla (35.516) ja Matalusjoella (35.517). Myös Lavajoen valuma-alue (35.59) laskee tänne, mutta sitä kohdellaan toisen jakovaiheen valuma-alueena.


title: Ikaalisten reitin valuma-alue

text: Kyrösjärven alueen valuma-alueen pinta-ala on noin 580 km². Se jaetaan Kyrösjärven lähialueeseen ja muutamaan pienen ojan ja lyhyen joen valuma-alueisiin. Valuma-alueen suurimpia järviä ovat Kyrösjärvi, Röyhiönjärvi, Iso Karppajärvi ja Vähäjärvi. Kyrösjärven pinta-ala on 96 km² ja se on Suomen 48. suurin järvi.


title: Ikaalisten reitin valuma-alue

text: Parkanonjärven pääjärvi on Parkanonjärvi, joka laskujoki Vääräjoki laskee Kyrösjärveen. Parkanonjärvi, Riuttasjärvi ja Linnanjärvi muodostavat järviketjun, joka toimii valuma-alueen "runkona" ja jonka läpi vedet virtaavat. Linnanjärveen laskee oikealta Kuivasjärven valuma-alueen (35.56) vedet ja laskujoen alajuoksulla siihen yhtyy Aurejärven valuma-alueen (35.57) laskujoki Poltinjoki. Muita valuma-alueen suuria järviä ovat Vuorijärvi, Kankarinjärvi ja Nerkoonjärvi.


title: Ikaalisten reitin valuma-alue

text: Jämijärven valuma-alueen pääjärvi on Jämijärvi ja sen laskujoki on Jyllinjoki, joka laskee Kyrösjärveen. Jyllinjoessa on kaksi suvannon kaltaista lampea Yläinenlammi ja Alainenlammi. Jokilaaksossa on niiden lisäksi vain yksi muu järvi Salavanjärvi. Jämijärven lähialueella sijaitsee kaksi suurempaa järveä ja useita lampia. Mertiöjärvi ja Ainajärvi laskevat suoraan Jämijärveen. Mainitut lammet ovat Tervalampi, Loukkulampi, Alinen Teerlammi ja Ylinen Teerlammi. Jämijärveen laskee kaksi jokea. Palojoki on pitkä ja kapea joki, jonka valuma-alueella sijaitsee vain kaksi järveä: Palolammi ja Tyykköönjärvi. Naurisjoki, jolla on myös nimet Jämijoki ja Kivijoki, on myös pitkä joki. Sen valuma-alueella sijaitsee Valkiajärvi, Korvajärvi, Röömi ja Iso Kivijärvi.


title: Ikaalisten reitin valuma-alue

text: Kovesjoen valuma-alueen pääjärvi on sen pääuoman Kovesjoen latvajärvi Kovesjärvi. Myös Kovesjoen sivuhaaroilla on latvajärviä eikä mikään järvi kokoa valuma-alueen vesiä yhteen. Kovesjoen varsi jaetaan kolmeen alueeseen, joista kaksi alinta ovat järvettömiä. Ne ovat Kovesjoen alaosan alue (35.551) ja Kovesjoen keskiosan alue (35.552). Kovesjoen yläosan alueella (35.553) sen sijaan on neljä järveä. Yläosa laskee Kotojärveen ja se alkaa Pirttijärvestä. Matkalla siihen yhtyvät Paattanlammin ja Heinilammen laskuojat. Ylempänä valuma-alueeseen yhtyy vielä Kovesjärven valuma-alueen (35.554) pääuoma Kovesjoki, joka on Kovesjärven laskuoja. Ahvenlampi laskee Kovesjärveen.


title: Ikaalisten reitin valuma-alue

text: Samminluoman valuma-alueen (35.557) pääuoma on pieni Samminluoma, joka on Häädetjärven laskuoja ja joka yhtyy Kovesjokeen Kotojärven alapuolella. Sen valuma-alueella sijaitsevat myös Keidaslammi ja Vehkuri. Hieman alemmaksi yhtyy Kovesjokeen Laholuoman valuma-alueen (35.556) laskuoja Raivaluoma. Ylempänä sen nimi on Laholuoma. Sen valuma-alueella sijaitsevat Alinen Kirjasjärvi, Ylinen Kirjasjärvi ja Rapalampi, jotka muodostavat ketjun. Pieniä suoalueella sijaitsevia lampia ovat Kartiska, Keidaslampi, Ojalammi, Joutsenlammi ja Koivulammi. Toisista erillään sijaitsee pieni Raivalammi.


title: Ikaalisten reitin valuma-alue

text: Kuusijoen valuma-alueen (35.555) pääuoma on Kuusijärvestä alkana Kuusijoki, joka on valuma-alueen suurin sivuhaara. Siihen yhtyy matkan varrella Metsäjärven laskuoja ja alempana Ahvenlammen ja Vehkurin omat laskuojat.


title: Ikaalisten reitin valuma-alue

text: Kuivasjärven valuma-alueen pääjärvi on Kuivasjärvi, johon muut valuma-alueen suuremmat ojat laskevat. Järvi laskee vajaa 5 kilometriä pitkän Kuivasjoen kautta Linnanjärveen, joka on Parkanonjärven aluetta. Joessa on suvantoina Niemenlampi ja Ruonanlampi. Kuivasjärven lähialueeseen kuuluvat vielä Kivilampi, Lokalampi ja Kakkurinlampi.


title: Ikaalisten reitin valuma-alue

text: Valuma-alueeseen kuuluu kaksi pientä valuma-aluetta. Kuvasjärven pohjoispäähän laskee Luoma, joka on Vääräjoen valuma-alueen laskuoja. Tähän valuma-alueeseen kuuluvat Liesilampi ja pieni Nokilammi. Muuta lammet, kuten Hangaslampi, Matkuslampi ja pieni Tervajärvi, ovat kuivatettuja järviä. Etelästä laskee Kuivasjärveen Nivusjärven valuma-alueen laskuoja. Sen valuma-alueella sijaitsevat Nivusjärvi ja Hautalampi.


title: Ikaalisten reitin valuma-alue

text: Vatajanjoki on suurin Kuivajärveen laskeva joki, joka saa alkuunsa Vatajanjärvestä. Siihen laskevat suoraan Ahvenlampi, Ylinenjärvi ja Pitkäjärvi, johon laskevat pienemmät lammet Tervajärvi, Lehtolampi ja Löyttylampi. Ylinenjärveen laskee Kärppäluoma, johon yhtyy myös Venesjoen uoma. Kärppäluoma virtaa lännestä tuoden mukanaan turvetuotantoalueiden kuivatusvesiä. Esimerkiksi Lamminpohjalampi ja Sompalampi laskevat tällaista ojaa myöten. Kärppäluoman pääjärvi on Kärppäjärvi. Kärppäluomaan laskevat lännestä pieniä ojiaan myöten pienet lammet kuten Kangas-Lyly, Neva-Lyly, Alkkianlampi, Iso-Koura, Keski-Koura ja Pikku-Koura.


title: Ikaalisten reitin valuma-alue

text: Venesjoki on Ison Venesjärven ja Vähä Venesjärven laskujoki. Iso Venesjärveen laskee suoraan Iso-Valkiainen ja Hakoluomaa myöten Hakojärvi. Venesjoen yläosaan laskevat Vähä-Valkiaisen lyhyt laskuoja, Vähä Pelijärvi ja Iso Pelijärven laskuoja. Iso Pelijärveen laskee Iso Kivijärvi.


title: Ikaalisten reitin valuma-alue

text: Vaikka valuma-alueen suurin järvi onkin Aurejärvi, voidaan toisesta syystä pitää jotakin muuta järveä valuma-alueen pääjärvenä. Tämä siksi, että tällaisen järveen kertyy muita valuma-alueen jokien sivuhaarojen vesiä. Jos valuma-alueen vesistöjä kuvataan lähtien liikkeelle sen alajuoksulta, voidaan muodostaa siita puumaisesti haarautuva mielikuva. Poltinjoki yhtyy Parkanonjärvestä laskevaan Vääräjokeen hieman ennen sen laskemista Kyrösjärveen. Poltinjoki on Leppäsjärven laskujoki. Poltinjoen suvantomaisia laajentumia ovat Teurulampi, Lierulampi ja Poltinkosken suvanto. Leppäsjärveen laskevat toistakymmentä pienempää järveä.


title: Ikaalisten reitin valuma-alue

text: Suurin joki tuo Ruojärven vedet Leppäsjärveen. Ruojärveen laskee Sammatinjoen valuma-alueen vedet. Valuma-alueella sijaitsevat Lehtijärvi, Ylisenlampi, Marjolampi ja Jaakkolanjärvi, jotka ketjuttavat Sammatinjokea. Jokeen yhtyy metsästä pieni Korpilampi. Joen latvoilla sijaitsee vielä lähes kymmenen pienempää järveä.


title: Ikaalisten reitin valuma-alue

text: Ruojärveen laskee myös suurempi Melajoki, jonka yläjuoksulla on ennen Vahojärveä järviketju. Alajuoksulla ovat nimittäin Vähäjärvi, Hankalampi ja Hankajärvi. Hankalampeen laskevat Kaakkurilammen ja Haverinlammen laskuojat. Vanhojärvi kokoaa pienein järvien laskuojia, joita on lähes 20. Pohjoisesta laskee Liesiojan kautta Liesijärvi ja Haukilampi.


title: Ikaalisten reitin valuma-alue

text: Aurejoki virtaa pohjoisesta ja on Aurejärven laskujoki. Joessa olevat suvantomaiset lammet ovat pohjoisesta luetteloiden Käärmelammi, Saunalammi, Kukkaroinen, Petäjäjärvi ja Onkilampi. Tälle välille yhtyvät myös Vääräjärven, Läiskiöslammen, Vähä Ojajärven, Ojajärven, Vähä Petäjäjärven laskuojat.


title: Ikaalisten reitin valuma-alue

text: Aurejärven alueeseen laskevat muutamat pienet järvet ja neljän pienen valuma-alueen järvet. Jänisojan valuma-alueella on vain kolme järveä, mutta Iso-Tervajärven alueella on seitsemän, joista kaksi suurinta ovat Talasjärvi ja Iso Tervajärvi. Pitkäjärven valuma-alueella sijaitsee kuusi järveä, joista suurimmat ovat Pitkäjärvi ja Valkeajärvi. Suurimmalla Vähä Mustajärven valuma-alueella sijaitsee 25 järveä. Useimmat ovat pieniä, mutta isoimmat ovat Iso Mustajärvi, Poikelisjärvi, Heinuu, Kivijärvi ja Vähä Mustajärvi.


title: Ikaalisten reitin valuma-alue

text: Valuma-alueen reitti syntyy niiden järvien ja jokien muodostamasta ketjusta, jotka tuovat valuma-alueen vedet Kyrösjärveen. Sipsiönjärven-Vahojärven alueelle syntyvän reitin muodostavat Vuorijärvi, Vuorikoski, Vesajärvi, Kaukajärvi, Hihkiönjoki, Vahojärvi, Vahonjoki, Sipsiöjärvi ja Ohistonlampi. Viimeinen lampi laskee vielä Myllylammen läpi Kyrösjärveen. Pääreittiin yhtyvät myös muiden valuma-alueiden laskuojat. Sipsiöjärveen laskee Pääjoki, joka on Pääjärven ja sen mukaan nimetyn Pääjärven valuma-alueen laskujoki. Etelästä laskee Ohistonlampeen Särkijärvi, joka on valuma-alueellaan huomattavan kokoinen järvi. Vahojärven pohjoispäähän laskee Sisättöjoki, joka on Juurijärven-Hulppojärven valuma-alueen laskujoki. Tällä valuma-alueella sijaitsevat muun muassa Hulppojärvi, Vähävesi ja Juurijärvi. Etelästä Vahojärveen laskee Noljasjärvi. Vuorijärven kautta laskevat Aivusjärvi sekä Liesijoen alueen että Liesijärven valuma-alueen vesistöt. Latvavedet sijaitsevat Seitsemisen kansallaispuistossa tai sen pohjoispuolella. Huomattavimmat järvet täällä ovat Iso Seitsemisjärvellä ja Liesijärvi.


title: Ikaalisten reitin valuma-alue

text: Valuma-alueen pääjärvi on Lavajärvi ja sen laskujoki Lavajoki, jolla on ennen Sarkkilanjärveä nimenä myös Rokkakoskenjoki, virtaa Sarkkilanjärven jälkeen Muotialanjoen nimisenä Miharinlammiin. Miharinlammi oli alkujaan Kirkkojärven lahti, mutta valtatie 3 katkaisi sen ja se muodostaa nykyään pienen lammen. Valuma-alueella on yli 50 järveä ja sen pinta-ala on 220 km².


title: Alabaman yliopiston ampumavälikohtaus

text: Alabaman yliopiston ampumavälikohtaus sattui 12. helmikuuta 2010 Alabaman yliopistolla noin kello 18.00 paikallista aikaa. Tiedekunnan kokouksessa naispuolinen tutkija surmasi kolme ja haavoitti kolmea muuta, joista kahta vakavasti.


title: Alabaman yliopiston ampumavälikohtaus

text: Ampuja oli 40-vuotias yliassistentti Amy Bishop, joka oli juuri saanut kuulla, ettei saanutkaan vakituista työpaikkaa yliopistolta hänen työskenneltyään siellä vuodesta 2003 lähtien. Kyseessä oli naisen kostotoimi kollegoitaan vastaan näiden evättyä hänen anomuksensa. Poliisi löysi Bishopin kampuksen lastauslaiturilta melkein heti ampumistapauksen jälkeen. Hän oli löydettäessä aseeton. Bishop pidätettiin välittömästi, eikä hän tehnyt vastarintaa. Myös hänen miehensä pidätettiin kuulusteluja varten. Bishopin käyttämä ase löydettiin kampuksen wc-tilojen roskiksesta.


title: Alabaman yliopiston ampumavälikohtaus

text: Vuonna 1986 21-vuotias Amy Bishop ampui isänsä aseella 18-vuotiaan veljensä Seth Bishopin. Tutkinta kuitenkin keskeytettiin ja Bishop vapautettiin, sillä tapahtunut tulkittiin onnettomuudeksi. Myöhemmin tutkintapöytäkirjat katosivat epämääräisesti. Amy Bishop ja hänen miehensä James Anderson olivat myös epäiltyinä vuonna 1993 kirjepommitapauksen yhteydessä.


title: Alabaman yliopiston ampumavälikohtaus

text: Syyskuussa 2012 Amy Bishop tuomittiin elinkautiseen vankeuteen yliopistoammuskelun vuoksi. Häntä vastaan ei nostettu syytteitä veljensä tapauksessa.


title: Alabaman yliopisto Huntsvillessä

text: Alabaman yliopisto on Huntsvillessä Alabamassa sijaitseva yliopisto. Se perustettiin vuonna 1950. Yliopiston presidenttinä toimii tohtori Robert A. Altenkirch. Yliopistossa opiskelee noin 7 700 opiskelijaa. Sen viralliset tunnusvärit ovat sininen ja valkoinen.


title: Stranger in Moscow

text:
Stranger in Moscow on Michael Jacksonin viides single, joka julkaistiin HIStory -albumilta vuonna 1996.
Jackson esiintyi Moskovassa hänen Dangerous World Tour-kiertueellansa 15.syyskuuta 1993. Juuri tuolloin Moskovassa Jackson tunsi itsensä kovin yksinäiseksi, ja kappaleen sanat kertovatkin Jacksonin noista päivistä.


title: Stranger in Moscow

text: J. Randy Taraborrelli totesi singlen musiikkivideon perustuvan Jacksonin tosielämään. Jacksonilla oli tapana kävellä yksin yöllä etsien uusia ystäviä, jopa hänen musiikillisen suosionsa huippuaikaan.


title: Stranger in Moscow

text: U.S. Single


title: Stranger in Moscow

text: Austrian Single


title: Stranger in Moscow

text: Visionary Single


title: You Are Not Alone

text: You Are Not Alone on Michael Jacksonin toinen single HIStory -albumilta. Se julkaistiin vuonna 1995.


title: You Are Not Alone

text: Canadian & U.S.


title: You Are Not Alone

text: Japan single


title: You Are Not Alone

text: Austria single


title: You Are Not Alone

text: Visionary single


title: Kolumbia talviolympialaisissa 2010

text: Kolumbia osallistui Vancouverin talviolympialaisiin 2010 yhden naisen joukkueella. Tämä oli ensimmäinen kerta, kun maa osallistui talviolympialaisiin. Kolumbian edustaja, Cynthia Denzler, edusti maataan pujottelussa ja suurpujottelussa.


title: Tom Sawyerin seikkailut

text: Tom Sawyerin seikkailut () on Mark Twainin vuonna 1876 ilmestynyt nuortenromaani. Teos kertoo Yhdysvaltain itsenäistymisen ja sisällissodan välisenä aikana Yhdysvaltain "syvässä etelässä", St Petersburgin kaupungissa elävästä nuoresta pojasta. Teos on saanut vaikutteita Mark Twainin kotikaupungista Hannibalista Missourista Mississippi-joen varrelta. Teoksesta on ilmestynyt useita suomennoksia.


title: Michael Del Zotto

text: Michael Del Zotto (s. 24. kesäkuuta 1990 Stouffville, Ontario) on kanadalainen jääkiekkoilija. Del Zotton pelipaikka on puolustaja ja hän pelaa tällä hetkellä NHL:ssä Philadelphia Flyersissa.


title: Michael Del Zotto

text: New York Rangers varasi Del Zotton ensimmäisellä kierroksella (20. vuoro) vuoden Hän teki ammattilaissopimuksen Rangersin kanssa 26. toukokuuta 2009. Del Zotto teki NHL-debyyttinsä Rangersin paidassa 19 vuoden ikäisenä 2. lokakuuta 2009 Pittsburgh Penguinsiä vastaan. Del Zotto teki ensimmäisen NHL-maalinsa heti seuraavana päivänä Ottawa Senatorsia vastaan.


title: Michael Del Zotto

text: Del Zotto valittiin NHL:n kuukauden parhaaksi tulokkaaksi lokakuussa 2009 tehtyään ensimmäisessä 14 NHL-ottelussaan 12 pistettä. Koko tulokaskautensa aikana hän teki 80 ottelussa tehot 9+28=37. Jäähyminuutteja tuli 32. Del Zotto oli tulokkaiden pistepörssin seitsemäs ja tulokaspuolustajista hän oli toiseksi tehokkain edellään vain Buffalo Sabresin Tyler Myers. Del Zotto oli New York Rangersin tehokkain puolustaja.


title: Michael Del Zotto

text: 26. helmikuuta 2011 Rangersin GM Glen Sather pudotti Del Zotton AHL.n farmijoukkueeseen Connecticut Whalesiin, kun Rangers teki siirtorajalla kaupat konkaripuolustaja Brian McCabesta.


title: Michael Del Zotto

text: Del Zotto pelasi Kanadan joukkueessa miesten MM-kilpailuissa 2010.


title: Bo Holmberg

text: Bo Lindor Holmberg (17. marraskuuta 1942 Härnösand, Ruotsi – 11. helmikuuta 2010 Tukholma) oli ruotsalainen sosiaalidemokraattinen poliitikko, ministeri ja virkamies. Holmberg toimi Ruotsin kunnallisministerinä 1982, sisäministerinä 1983–1988 ja Södermanlandin läänin maaherrana 1996–2005. Hän toimi myös useissa johtavissa virkamiestehtävissä.


title: Bo Holmberg

text: Bo Holmberg oli vuonna 2003 murhatun ulkoministeri Anna Lindhin puoliso vuodesta 1991.


title: What More Can I Give

text: What More Can I Give on Michael Jacksonin hyväntekeväisyyskappale, jonka hän äänitti useiden artistien kanssa vuonna 2001 syyskuun 11. päivän terrori-iskujen johdosta. Kappale on samantapainen kuin Jacksonin ja Lionel Richien vuonna 1985 kirjoittama hyväntekeväisyyskappale We Are the World.


title: What More Can I Give

text: Inspiraatio kappaleeseen tuli kun Jackson tapasi Nelson Mandelan 1990-luvun loppupuolella, jolloin Jacksonin oli tarkoitus esittää kyseinen kappale, mutta hän epäonnistui sen esittämisessä. Myöhemmin kappale oli tarkoitus julkaista vuonna 1999 Kosovon sodan loppumisen johdosta, mutta kappaleen julkaisu epäonnistui. Syyskuun 11. päivän terrori-iskujen johdosta Jackson kirjoitti kappaleen uudelleen ja äänitti sen mm. artistien Beyoncé, Christina Aguilera, Celine Dion, Britney Spears, Jennifer Lopez, Luther Vandross, Mariah Carey ja Usher kanssa. Sonyn ja Jacksonin välillä tuli riitoja 2000-luvun alussa, joten kappaletta ei julkaistu koskaan fyysisesti. Kappale kuultiin radiossa vasta vuoden 2002 loppupuolella ja kappale julkaistiin digitaalisena singlenä 27. lokakuuta 2003 kahden dollarin kappale hintaan. Jackson esitti kappaleen yhdessä muiden artistien kanssa -hyväntekeväisyyskonsertissa vuonna 2001. Jackson äänitti kappaleesta myös espanjankielisen version.


title: Montenegro talviolympialaisissa 2010

text: Montenegro osallistui Vancouverin talviolympialaisiin 2010 yhden miehen joukkueella. Tämä oli maan ensimmäinen osallistuminen talviolympialaisiin itsenäisenä valtiona. Montenegron edustaja Bojan Kosić edusti maataan pujottelussa ja suurpujottelussa.


title: Lolita Pop

text: Lolita Pop on ruotsalainen rock-yhtye. Tunnetuimpia hittejä ovat "Mind Your Eye", "Tarzan On A Big Red Scooter" ja "Hey Winner".


title: Pannus

text: Pannus on koirien silmäsairaus, jossa sen sarveiskalvoon kasvaa verisuonia. Sairautta on erityisesti saksanpaimenkoirilla. Sairaus alkaa ulkoreunasta tai alhaalta ja voi pahimmassa tapauksessa sokeuttaa koiran. Sen syyksi arvellaan immuunijärjestelmän häiriötä, ja saksanpaimenkoiralla oletetaan olevan siihen perinnöllistä taipumusta, mutta varsinaisesti sen laukaisee ultraviolettisäteily.


title: Pannus

text: Sairautta hoidetaan kortikosteroideilla ja syklosporiinilla.


title: Pannus

text: Taudin puhkeamista voi estää pitämällä koiraa keskipäivällä sisällä tai käyttämällä koirien aurinkolaseja, mutta sitä ei voi parantaa.


title: Linn Nygård

text: Linn Nygård (s. 15. huhtikuuta 1992) on pedersöreläinen laulaja, säveltäjä ja sanoittaja. Hänet tunnetaan osallistumisestaan Sebastian Holmgårdin kanssa Suomen vuoden 2010 Euroviisukarsintaan kappaleella "Fatal Moment". Hän selvisi kilpailuun Euroviisujen Avoimen kilpailun kautta. Linn sijoittui finaalissa seitsemänneksi saaden 7 135 ääntä. Linnin musiikkivideo "Over You" sijoittui The Voicen Garage Countdown -kilpailussa 29. sijalle.


title: Linn Nygård

text: Linn edusti Suomea vuonna 2007 Melodi Grand Prix’ssä (MGP) Oslon Spektrum-hallissa kappaleella "En liten önskan" ja pääsi superfinaaliin asti. Hänen lopullinen sijoituksensa kilpailussa oli neljäs.


title: Linn Nygård

text: Linn on osallistunut myös vuoden 2003 Stjärnskottet-kilpailuun.


title: Linn Nygård

text: Tammikuussa 2012 Linn julkaisi Sebastian Holmgårdin kanssa digitaalisen singejulkaisun, joka sisältää kaksi uutta kappaletta "Back In 95" ja "I See You". Single julkaistiin myös fyysisenä promosinglenä.


title: Jorma Ala-Sankila

text: Jorma Heikki Tapio Ala-Sankila (s. 12. joulukuuta 1956 Vilppula) on Suomen puolustusvoimien upseeri ja kenraalimajuri. Hän toimi vuosina 2015-2016 Maavoimien esikuntapäällikönä Mikkelissä. Aiemmin Ala-Sankila toimi Pohjois-Suomen sotilasläänin komentajana lokakuusta 2013 alkaen.


title: Jorma Ala-Sankila

text: Ala-Sankila kirjoitti ylioppilaaksi Mäntän lukiosta vuonna 1977. Varusmiespalveluksensa hän suoritti Laskuvarjojääkärikoulussa vuosina 1977–1978, minkä jälkeen hän kävi Kadettikoulun vuosina 1978–1981.


title: Jorma Ala-Sankila

text: Vuosina 1981–1983 Ala-Sankila työskenteli opetusupseerina Karjalan prikaatissa ja vuosina 1983–1985 Reserviupseerikoulussa. Hän suoritti jalkaväen kapteenikurssin vuosina 1985–1986 ja toimi vuosina 1986–1989 RUK:ssa komppanian varapäällikkönä ja toimistopäällikkönä.


title: Jorma Ala-Sankila

text: Sotakorkeakoulun Ala-Sankila kävi vuosina 1989–1991 ja toimi sen jälkeen Kaakkois-Suomen sotilasläänin esikunnassa toimistoesiupseerina vuodet 1991–1993. Vuosina 1993–1996 hän oli toimistoesiupseerina Pääesikunnassa. Vuonna 1996 Ala-Sankila oli upseeristipendiaattina Sveitsissä ja suoritti samana vuonna YK:n esikuntakurssin (UNSOC) Ruotsissa. Vuonna 1997 Ala-Sankila toimi Suomen rauhanturvajoukkojen pataljoonaupseerina SFOR-joukoissa Bosniassa.


title: Jorma Ala-Sankila

text: Vuosina 1997–1998 Ala-Sankila oli vanhempana osastoesiupseerina Pääesikunnassa. Vuodet 1999–2001 hän oli Utin Jääkärirykmentin komentaja ja toimi vuosina 2001–2002 kriisinhallintajoukon komentajana KFOR-operaatiossa Kosovossa. Vuosina 2002–2004 Ala-Sankila oli johtajana Puolustusvoimien kansainvälisessä keskuksessa ja vuodet 2004–2007 Suomen Berliinin suurlähetystön sotilasasiamiehenä Saksassa, Itävallassa ja Unkarissa.


title: Jorma Ala-Sankila

text: Ala-Sankila oli vuodet 2007–2010 Karjalan prikaatin komentaja ja 2011–2013 Pääesikunnan valmiuspäällikkö 2011–2013. Prikaatikenraaliksi Ala-Sankila ylennettiin vuonna 2009 ja kenraalimajuriksi vuonna 2013.


title: Don Omar

text: Don Omar (oikealta nimeltään William Omar Landrón Rivera, s. 10. helmikuuta 1978 San Juan, Puerto Rico) on puertoricolainen reggaetonlaulaja ja rap-artisti.